Eksport madu kelulut ke Singapura selepas 15 tahun

BELIMBING DALAM 18 Mei – Musim bunga antara Mac dan Mei amat dinantikan pasangan ini, kerana sarang kelulut mereka tidak putus mengeluarkan hasil yang menjanjikan keuntungan berganda.

Namun untuk mengecapi semua nikmat itu Abdul Ghafar Ismail, 40, dan Marlini Minhat, 39, mengambil masa selama 15 tahun untuk belajar dan benar-benar mahir dalam aspek menguruskan kelulut mengikut cara yang betul.

Usaha pasangan ini berbaloi kerana madu kelulut dikumpul kini dipasarkan kepada pelanggan tetap di Negeri Sembilan, Johor dan Singapura, malah mereka memanfaatkan platform Facebook untuk meluaskan lagi pasaran.

Abdul Ghafar berkata, setakat ini mereka menternak dua jenis kelulut iaitu’Geniotrigona Thoracica sp’ dan ‘Heterotrigona Itama Sp’ bersarang di 60 bongkah kayu di rumah ibunya di Belimbing dalam dan kediaman mereka di Durian Tunggal.

“Dulu saya hampir jatuh, tapi pujukan isteri melembutkan hati saya yang ketika itu benar-benar kecewa kerana tidak ada seekor pun kelulut bersarang di bongkah kayu disediakan.

“Alhamdulillah, hari ini atas tunjukan ajar pelbagai pihak seperti kerajaan negeri dan Jabatan Pertanian saya baiki kelemahan yang ada, saya semakin bersemangat apabila sarang kelulut semakin banyak mengeluarkan hasil,” katanya.

Berkongsi pengalamannya, Abdul Ghafar berkata, mendapatkan madu kelulut yang bagus untuk membantu merawat masalah sakit tekak, batuk, kencing manis dan darah tinggi bukan perkara mudah.

Jelasnya, kelulut mahukan kawasan tidak terlalu redup atau terlalu panas malah sarang terbaik untuk serangga itu perlu menggunakan kayu pokok mata kucing, rambutan, langsat, kelapa, akasia dan tembusu.

“Serangga ini juga akan rajin mengeluarkan madu jika persekitaran sarang dijaga rapi dan kerap dibersihkan. Kerana sambutan menggalakkan kami bercadang untuk tambah 60 lagi sarang selepas ini.

Bagi menuai madu dengan cara lebih mudah dan ekonomik mereka kini mengguna pam khas berbanding picagari yang diamalkan sebelum ini yang memakan masa amat panjang.


Lebih 15 peniaga kecil terima barang asas meniaga

GADEK 5 Ogos – Lebih 15 peniaga kecil dalam Dewan Undangan Negeri (DUN) Gadek menerima sumbangan berupa barangan untuk meniaga dari bulan Januari sehingga hari ini.

Katanya, kesemua penerima dalam kalangan peniaga golongan B40 dan ada diantara mereka menerima barangan seperti kerusi, meja, khemah dan payung untuk meneruskan perniagaan.

“Untuk hari ini sahaja sebanyak tiga penerima khemah untuk peniaga kecil disumbangkan kepada tiga usahawan muda yang baharu nak memulakan perniagaan di pasar malam Pasar Satellite, Pulau Sebang.

“Kebanyakan barangan asas perniagaan seperti khemah, meja, payung dan kerusi ini diberikan kepada mereka yang telah memohon dan pemberian ini berperingkat dan mengikut fasa,” katanya.

“Dan kini kita menerima permintaan untuk mengadakan Pasar Karat dan Car Boot Sales pula, namun itu masih dalam perancangan pihak kita,” katanya.


Mangsa bencana Tanjung Bidara dapat perhatian MAIWP

TANJUNG BIDARA 7 Oktober – Meskipun sudah hampir dua bulan berlalu, mangsa terjejas akibat kejadian ribut dan banjir di Dewan Undangan Negeri (DUN) Tanjung Bidara menerima bantuan tambahan yang disampaikan oleh Majlis Agama Islam Wilayah Persekutuan Kuala Lumpur (MAIWP).

Ahli Dewan Undangan Negeri (Adun) Tanjung Bidara Datuk Seri Ab Rauf Yusoh berkata, setiap mangsa menerima agihan antara RM5,000 hingga RM10,000 mengikut jenis kerosakan kediaman masing-masing.

Ab Rauf yang juga Exco Kanan Pelaburan, Perindustrian, Pembangunan Usahawan dan Koperasi negeri berkata, sumbangan itu bertujuan untuk meringankan lagi beban ditanggung semua mangsa bencana berkenaan.

“Sebelum ini kerosakan kediaman akibat bencana sudah dibaiki sepenuhnya dengan kos sebanyak RM300,000. Selain itu mangsa juga menerima bantuan tunai segera RM500 dan kelengkapan lain pada hari kejadian.

“Alhamdulillah kini MAIWP pula tampil untuk meringankan lagi beban mangsa dengan menyampaikan bantuan keseluruhan berjumlah RM450,000,” katanya ketika ditemui selepas menyampaikan sumbangan kepada mangsa pada Majlis Penyampaian Sumbangan DUN Tanjung Bidara di Kompleks Japerun Tanjung Bidara, di sini, hari ini.

“Saya melihat sumbangan ini adalah nilai perjuangan membina kestabilan membuahkan hasil khusus membabitkan DUN Tanjung Bidara. Terima kasih saya ucapakan kepada semua penderma dan penyumbang,” katanya.

Dalam kejadian jam 9.40 pagi, 10 Ogos lalu puluhan kediaman di DUN Tanjung Bidara mengalami kerosakan termasuk paa bahagian bumbung, namun bencana tidak menyebabkan kecederaan atau kemalangan jiwa.

Antara penempatan terjejas adalah Kampung Pasir Gembur, Kampung Ayer Hitam Darat dan Kampung Ayer Hitam Pantai, kerja membaiki kerosakan dijalankan pada hari sama menerusi bantuan agensi kerajaan termasuk Angkatan Tentera Malaysia (ATM).


Dua pengawal peribadi dibelasah majikan dijadikan ‘keluarga angkat’ Bersatu Klang

SHAH ALAM 23 April. – Bersatu Klang akan menjadikan dua lelaki yang dibelasah majikan kerana berpuasa sebagai ‘keluarga angkat’ bagi memastikan kebajikan kedua-dua bekas pengawal peribadi itu terbela sehingga mereka mendapat pekerjaan baharu.

Ketua Badan Pimpinan Bersatu Selangor Datuk Abdul Rashid Asari berkata, pihaknya juga akan melantik panel peguam bagi membantu kedua-dua mangsa memfailkan saman menuntut ganti rugi daripada pelaku.

Pada masa sama, beliau berkata Bersatu Selangor mengucapkan tahniah kepada Polis Diraja Malaysia dan pihak pendakwa raya yang telah mengambil tindakan undang-undang terhadap suspek.

“Ini menunjukkan bahawa kerajaan masa kini tidak bertolak ansur terhadap perlakuan jenayah yang mencabar hak dan kebebasan beragama apatah lagi terhadap agama Islam yang termaktub sebagai agama persekutuan dalam Perlembagaan Persekutuan,” katanya ketika sidang media di sini semalam.


MRC destinasi utama pilihan pelancong domestik di Melaka tahun lalu

AYER KEROH 1 Okt. – Jabatan Perangkaan Malaysia (DoSM) melaporkan Melaka River Cruise (MRC) adalah destinasi utama dikunjungi pelancong domestik di negeri ini, tahun lalu.

Menurut laporan Prestasi Pelancongan Domestik Mengikut Negeri 2020, selain MRC, Pengkalan Balak, Muzium Adat Istiadat dan Tradisi, Taman Rama-rama dan Reptilia dan bangunan A’ Famosa turut menjadi tarikan bagi pelancong domestik.

“Sebanyak 50.5 peratus pelancong domestik datang ke Melaka untuk mengunjungi rakan dan keluarga, manakala sebanyak 47 peratus lagi berkunjung untuk bercuti dan rekreasi.

DoSM berkata, selain Melaka tempat pelancongan di Selangor, Kuala Lumpur dan Sarawak turut menjadi pusat tumpuan pelancong domestik yang datang bercuti pada tahun lalu.

“Bagi Selangor, destinasi utama yang dikunjungi pelancong adalah Zoo Negara, Pantai Morib, Sunway Lagoon, Pantai Bagan Lalang dan IOI City Mall.

“Destinasi utama pelancong di Kuala Lumpur pula adalah pusat beli belah meliputi Pavilion Kuala Lumpur, Pasar Seni, Sogo, Berjaya Times Square and the Kuala Lumpur Convention Centre (KLCC).

“Di Sarawak pula lokasi tumpuan adalah pusat beli belah seperti di Sibu Central Market, Vivacity Megamall, Wisma Sanyan, Buntal Esplanade dan Tanjung Batu beach,” katanya.

Ketiga-tiga negeri ini mencatatkan pendapatan tertinggi pelancongan domestik tahun lalu dan majoriti pelawat memberi alasan kehadiran mereka kerana melawat rakan dan keluarga.

“Antara sebab utama pergi melancong adalah bercuti dan rekreasi (18.8 peratus di Selangor, 36.1 peratus di Kuala Lumpur, dan 27.4 peratus di Sarawak), selain membeli-belah (7.6 peratus di Selangor, 16.9 peratus di Kuala Lumpur dan 6.5 peratus di Sarawak),” menurut laporan itu.

Sementara itu, data DoSM juga mencatatkan Johor sebagai sebuah destinasi pelancongan berpendapatan tinggi yang terkenal serta banyak lokasi yang menjadi tumpuan pelancong domestik.

“Lokasi yang sering dikunjungi oleh pelancong domestik ini adalah kawasan persisiran pantai seperti pantai Desaru, pantai Tanjung Batau, Telok Gorek, pantai Minyak Beku dan Sedili Besar.

“Sebanyak 75.4 peratus pelancong domestik datang ke Johor untuk mengunjungi rakan dan keluarga, manakala 18 peratus darinya datang untuk bercuti dan dan rekreasi.


Kuiz pelaburan PNB 2021 tawar hadiah bernilai RM68,500

KUALA LUMPUR 8 Ogos – Peraduan tahunan Permodalan Nasional Bhd (PNB), Kuiz Pelaburan PNB 2021, akan berlangsung mulai 9 Ogos ini dengan tawaran hadiah bernilai sehingga RM68,500.

Ketua Pegawai Eksekutif dan Pengarah Eksekutif Amanah Saham Nasional Bhd (ASNB), Mohammad Hussin berkata, pertandingan itu yang bertemakan ‘Mencapai Kemerdekaan Kewangan’ diadakan bersempena Sambutan Hari Kebangsaan, yang akan menguji pengetahuan peserta berkaitan pelaburan dan pengurusan kewangan.

“Soalan tahun ini berbeza dengan tahun sebelumnya, malah lebih mencabar kerana peserta hanya diberi petunjuk untuk menjawabnya. Tidak ada lagi pertanyaan pelbagai pilihan dengan a, b atau c,” katanya dalam satu kenyataan hari ini.

Kategori Remaja terbuka untuk mereka yang berusia 13 hingga 17 tahun akan berlangsung dari 9-22 Ogos 2021, manakala Kategori Awam, yang berumur 18 tahun ke atas, akan berlangsung dari 16-31 Ogos ini.

Penyertaan melalui kaedah dalam talian ini memberi peluang kepada penglibatan lebih luas dari orang ramai, yang mana, sejumlah 173,980 penyertaan diterima pada 2020, peningkatan 120 peratus berbanding tahun sebelumnya.

Kuiz ini satu daripada usaha berterusan ASNB dan PNB di bawah tonggak Literasi Kewangan bagi menyampaikan pengetahuan pelaburan serta kewangan kepada orang ramai.


Perarakan tersekat, Ahli Parlimen Pembangkang gagal masuk bangunan Parlimen

KUALA LUMPUR 2 Ogos – Seramai 107 ahli Parlimen Pembangkang diketuai Datuk Seri Anwar Ibrahim gagal  memasuki bangunan Parlimen hari ini, lapor Berita Harian.

Semua laluan masuk ke Parlimen juga dikawal ketat pasukan polis termasuk anggota Pasukan Simpanan Persekutuan (FRU) sejak awal pagi selepas Sidang Mesyuarat Khas Dewan Rakyat ditunda dua minggu.

Namun, cubaan mereka untuk masuk ke laluan menuju Parlimen menerusi Bulatan Bank Negara dihalang anggota FRU sebelum diarah bersurai oleh pegawai polis.

Anwar pada sidang medianya selepas itu menegaskan kerajaan diketuai Perdana Menteri Tan Sri Muhyiddin Yassin perlu meletak jawatan selepas mencabuli Perlembagaan dan membelakangkan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan rakyat.

Pengerusi Pejuang itu dan beberapa ahli parti itu juga mengeluarkan kenyataan bersama menggesa Perdana Menteri, Muhyiddin dan seluruh jemaah menteri berundur daripada jawatan masing-masing.

Selain Tun Dr Mahathir kenyataan bersama itu dikeluarkan oleh Presiden Pejuang, Datuk Seri Mukhriz Mahathir, Setiausaha Agung Pejuang, Datuk Amiruddin Hamzah dan Ahli Parlimen Sri Gading, Datuk Dr Shahruddin Md Salleh.


Keputusan pembahagian kerusi PRN ditentukan selepas DUN dibubar – Mohamad

Timbalan Pengerusi BN Datuk Seri Mohamad Hasan berkata keputusan itu akan dibuat di peringkat pusat dalam blok BN serta PH, dan proses rundingan mengenai agihan kerusi di negeri-negeri terlibat sedang berjalan.

“Keputusan pembahagian kerusi belum dibuat lagi, biar gerak kerja dilakukan dahulu, kalau cerita tentang kerusi memang akan (ada) masalah, (keputusan) pembahagian akan dibuat selepas pembubaran DUN, pada masa itu nanti kita sudah tiada pilihan, kita terus bersetuju dan terus bergerak ke hadapan.

“.. jangan cerita tentang kerusi dulu, tetapi fikirkan bagaimana kita nak menang di bawah Kerajaan Perpaduan,” katanya kepada pemberita di Majlis Rumah Terbuka Aidilfitri anjuran Menteri Pertahanan itu bersama keluarganya di Kampung Tanjong, Rantau di sini hari ini.

Turut hadir memeriahkan majlis ialah Timbalan Perdana Menteri Datuk Seri Dr Ahmad Zahid Hamidi, Menteri Luar Datuk Seri Zambry Abdul Kadir dan Speaker Dewan Undangan Negeri (DUN) Negeri Sembilan, Datuk Zulkefly Mohamad Omar.

Mohamad yang juga Pengarah Pilihan Raya BN menjelaskan rundingan pengagihan kerusi adalah antara dua blok parti iaitu BN dan PH dan bukannya antara parti-parti politk.

Mengulas mengenai Majlis Rumah Terbuka Aidilfitri yang dihadiri lebih 5,000 orang tetamu hari ini, Mohamad berkata majlis itu kembali meriah tahun ini selepas tiga tahun tidak diadakan akibat pandemik COVID-19.

“Alhamdullilah ramai yang datang sejak 8 pagi tadi, terima kasih diucapkan, menu istimewa disajikan hari ini ialah menu wajib iaitu rendang, pajeri nanas dan gulai tulang. Tahun ini saya tambah lagi menu iaitu gulai perut lembu dan rebung, semua masakan kampung,” katanya.


Komuniti taman perlu bantu kawasan selamat didiami

DURIAN TUNGGAL 20 Jun – Ahli Dewan Undangan Negeri (ADUN) Durian Tunggal, Zahari Abd Kalil merasmikan Mesyuarat Agung Persatuan Komuniti Taman Angkasa Nuri Ke-2 serta pelantikan Ahli Jawatankuasa baharu bagi tahun 2022-2024.

“Tahniah dan syabas kepada seluruh para penduduk yang hadir bersama dan saya mengucapkan selamat bertugas kepada jawatankuasa yang telah dipilih pada kali ini,” katanya dalam satu hantaran di Facebook rasminya Sabtu lalu.

Hadir sama Ahli Majlis Perbandaran Hang Tuah Jaya (MPHTJ), Tan Chee Seng dan Penyelaras Pemuda Barisan Nasional DUN Durian Tunggal, Amirul Basiron.

Sejurus selesai mesyuarat itu Zahari kemudiannya menerima senarai borang ahli bagi permohonan penubuhan cawangan UMNO bagi Taman Angkasa Nuri oleh Ramli Hassan dan Erwan Idris.

“Permohonan ini akan disemak dan diproses di peringkat bahagian dan pusat, jika tiada masalah berbangkit…satu mesyuarat penaja akan diadakan dalam masa terdekat,” katanya.


RM800,000 dana pendidikan anak Risda

ALOR GAJAH 20 Ogos – Sejumlah RM800,000 disediakan Pihak Berkuasa Pekebun Kecil Perusahaan Getah (Risda) bagi Skim Bantuan Pendidikan Yayasan RISDA, tahun ini.

Menteri Pembangunan Luar Bandar, Datuk Seri Mahdzir Khalid berkata, dana itu meliputi Skim Insentif Pelajar secara ‘one-off’, Bantuan Sara Hidup Pelajar dan Biasiswa Pelajar kepada penuntut Kolej Universiti Agrosains Malaysia (UCAM).

“Melalui yayasan sama, Risda turut menyediakan Skim Bantuan Komputer Riba UCAM secara ‘one-off’ serta Anugerah Yayasan Risda berbentuk dermasiswa sebanyak RM2,000 kepada pelajar cemerlang.

“Saya yakin inisiatif ini dapat menjadi pemangkin kepada generasi muda, anak-anak pekebun Risda menyambung pelajaran ke peringkat tertinggi, sekali gus membantu melancarkan pengajian di UCAM,” katanya.

Beliau berkata demikian selepas mengadakan lawatan ke Kolej Universiti Agrosains Malaysia (UCAM) yang turut dihadiri Exco Pendidikan dan Teknologi negeri, Datuk Rais Yasin, di sini, semalam.

“Saya difahamkan, setakat ini UCAM berjaya melahirkan lebih 10,000 graduan yang bukan hanya berkhidmat dalam agensi pertanian dan perladangan malah turut bergelar usahawan, sekali gus jutawan,” katanya.


Kapal berhias warnai perarakan Maulidur Rasul Kampung Alai

TELOK MAS 9 Oktober – Lebih 1,000 penduduk di bawah kariah Masjid Al Falihin Kampung Alai, di sini, menyertai perarakan Maulidur Rasul, malam tadi.

Menariknya, sambutan yang diadakan pada sebelah malam itu turut dimeriahkan dengan perarakan kapal berhias, selain sepanduk berwarna-warni hasil kreativiti 14 kontinjen terlibat.

Menurut Pengerusi Jawatankuasa Sambutan Maulidur Rasul Masjid Al Falihin Kampung Alai Datuk Akramuddin Ab Aziz, sambutan itu merupakan yang pertama diadakan selepas lima tahun sebagai menunjukkan kecintaan kepada rasul dalam kalangan penduduk kampung.

Menurutnya, kelainan yang ditampilkan pada tahun ini ialah peserta perarakan tidak melalui jalan-jalan utama, sebaliknya berarak melalui jalan kampung sejauh dua kilometer.

“Malah, ada juga penduduk kampung yang turut memberikan air dan makanan kepada peserta perarakan bagi menunjukkan semangat perpaduan,” katanya kepada Melaka Hari Ini.


Pemandu lori, kelindan ditahan dipercayai seludup mercun, bunga api

JERTIH 7 Mei. – Seorang pemandu lori dan kelindannya ditahan semalam selepas dipercayai menyeludup masuk pelbagai jenis mercun dan bunga api bernilai kira-kira RM80,000 dari negara jiran untuk dijual bersempena sambutan Aidilfitri.

Ketua Polis Daerah Besut Superintendan Abdul Rozak Muhammad berkata, pemandu berumur 40 tahun dan kelindannya yang merupakan pelajar tingkatan lima itu ditahan bersama lori berkenaan di tepi Jalan Kampung Jebak Puyuh di sini pada 3.45 petang hasil maklumat awam.

“Kesemua 20 jenis mercun dan bunga api itu ditemukan di bahagian belakang lori yang ditutup dengan kanvas,” katanya kepada pemberita pada sidang media di sini hari ini.


Operasi perjalanan Feri Dumai – Melaka, Bengkalis – Melaka ditingkatkan

AYER KEROH 14 Julai – Kekerapan operasi perjalanan feri dari Dumai – Melaka dan Bengkalis – Melaka ditingkatkan 10 kali seminggu.

EXCO Pelancongan negeri, Datuk Muhammad Jailani Khamis berkata kehadiran pelancong daripada kedua-dua lokasi itu mendapat sambutan memberangsangkan sejak pembukaan sempadan negara bermula 1 Apr lalu.

“Ia sekali gus menjadikan perjalanan dari kedua-dua destinasi ini akan ada ada 10 kali seminggu,” katanya pada sidang media di pejabat Tourism Melaka, di sini hari ini.

Pada 5 Mei lalu, Melaka menerima pelancong dari Indonesia dengan ketibaan feri pertama dari Dumai manakala feri pertama dari Bengkalis tiba pada 14 Jun lalu.

Feri yang membawa penumpang dari dua lokasi di Indonesia itu mula beroperasi selepas hampir dua tahun tidak berlabuh di negeri ini akibat pandemik COVID-19.


UiTM lonjak kedudukan ke-150 bagi penarafan UIGM World University Rankings 2021

SHAH ALAM, 15 Dis – Universiti Teknologi Mara (UiTM) melonjak pada kedudukan ke-150 terbaik di dunia daripada keseluruhan 956 institusi pengajian tinggi lain dalam penarafan UI GreenMetric (UIGM) World University Rankings 2021 yang diumumkan semalam, berbanding kedudukan ke-184 pada tahun lepas.

Menerusi kenyataan hari ini, universiti itu memaklumkan kedudukannya masih kekal di tangga kesembilan daripada 28 universiti tempatan yang mengambil bahagian secara keseluruhannya.

UiTM memberitahu penarafan tersebut diperkenalkan oleh Universitas Indonesia (UI) dengan tujuan untuk menukar komitmen universiti terhadap usaha melestarikan kampus menerusi enam kriteria utama iaitu Infrastruktur, Bahan Buangan, Air, Tenaga, Pengangkutan serta Pendidikan dan Penyelidikan.

Jelasnya, walaupun berhadapan dengan pandemik COVID-19 dan kesannya sejak dua tahun lepas, institusi itu terus komited dalam usahanya untuk menjadi Kampus Bestari menjelang 2025 seperti yang digariskan di bawah Teras Strategik 8 (Smart Campus) dalam Pelan Strategik UiTM2025.

“Penubuhan UiTM Green Centre dan Institut Kelestarian dan Biodiversiti yang ditubuhkan pada tahun lepas adalah antara usaha dan komitmen UiTM ke arah mencapai agenda tersebut,” menurut kenyataan itu.-BERNAMA


Jimat banyak di Jualan Keluarga Malaysia

ALOR GAJAH 19 Dis – Penduduk di negeri ini diminta merebut peluang menikmati potongan harga murah sempena penganjuran Program Jualan Keluarga Malaysia (PJKM) yang menawarkan penjimatan harga 30 hingga 40 peratus.

Pengarah Kementerian Perdagangan Dalam Negeri dan Hal Ehwal Pengguna Melaka, Norena Jaafar berkata, misalnya harga ayam dijual sekitar RM7.99 dan RM8 seekor namun dihadkan pembelian tiga ekor setiap pembeli.

Menurutnya, penganjuran PJKM melibatkan lima Parlimen dan lokasi terlibat ialah hadapan Sekolah kebangsaan Telok Mas (Parlimen Kota Melaka), Taman Chempaka (Parlimen Hang Tuah Jaya), Taman Tangga Batu Perdana (Tangga Batu), Taman Melaka Perdana Machap Jaya (Alor Gajah) dan Merlimau (Jasin).

“Penganjuran PJKM dijangka memberi manfaat kepada lebih 250,000 isi rumah yang berlangsung Sabtu dan Ahad,” katanya selepas mengiringi EXCO Perpaduan Hubungan Masyarakat, Tenaga Kerja dan Hal Ehwal Pengguna negeri, Ngwe Hee Sem ke PJKM Taman Melaka Perdana, Machap, semalam.

Penganjuran PJKM merupakan kerjasama antara KPDNHEP dan Kementerian Pertanian dan Industri Makanan (MAFI) dalam usaha kerajaan menangani situasi kenaikan harga barangan sejak kebelakangan ini.

Sementara itu, menurut Hee Sem, pihaknya berpuas hati dengan sambutan orang ramai terhadap penganjuran PJKM Taman Melaka Perdana biarpun berlangsung dalam cuaca tidak menentu.

Ini dilihat berdasarkan sambutan orang ramai terhadap pembelian beberapa barangan kawalan seperti ayam, minyak masak dan sayur yang habis terjual lebih awal kira-kira pukul 9 pagi.

Ujar beliau, tawaran harga rendah sempena penganjuran PJKM menjimatkan wang pengguna sekali gus membantu mereka mendapatkan barangan lain bagi melengkapkan keperluan keluarga.

“Kita berharap program ini dapat membantu orang ramai dalam membuat perancangan bijak sebelum membuat pembelian demi mengurangkan bebanan perbelanjaan isi rumah,” katanya.


Belanjawan 2022 tumpu soal bantu rakyat- PM Muhyiddin

“Kalau ada duit kita akan gunakan berapa ratus bilion pun untuk bantu rakyat dan itu akan datang insya-Allah,” katanya dalam Bicara Khas Cabaran Pandemik COVID-19 eksklusif bersama Perdana Menteri yang disiarkan di RTM dan Bernama TV malam tadi.

“Bantuan itu masih berjalan supaya kesan daripada pandemik dan kawalan ketat (SOP) yang dikenakan tidaklah membawa kesan yang terlalu ketara sampai rakyat hidup dalam keadaan susah, papa kedana… saya tak suka dengar itu.


18 sektor pembuatan dan MRS dibenarkan beroperasi semasa PKP- MITI

KUALA LUMPUR 30 Mei – Kementerian Perdagangan Antarabangsa dan Industri (MITI) mengumumkan 18 sektor pembuatan dan perkhidmatannya yang berkaitan (MRS) yang dibenarkan untuk beroperasi sepanjang Perintah Kawalan Pergerakan (PKP) di seluruh negara bermula 1 hingga 14 Jun ini.

Dalam satu kenyataan hari ini, MITI berkata sektor-sektor yang dibenarkan beroperasi dengan kapasiti 60 peratus pekerja adalah aeroangkasa (komponen serta penyelenggaraan, pembaikan dan baik pulih – MRO); makanan dan minuman; bahan pembungkusan dan percetakan serta barang-barang penjagaan diri dan bahan pencuci.

Selain itu, keluaran penjagaan kesihatan dan perubatan termasuk penokok diet; peralatan perlindungan diri (PPE) termasuk sarung tangan getah dan peralatan keselamatan kebakaran; komponen bagi peranti perubatan; elektrikal dan elektronik serta minyak dan gas termasuk petrokimia dan produk petrokimia juga mendapat kebenaran yang sama.

Turut dibenarkan adalah produk kimia; mesin dan peralatan; tekstil untuk pengeluaran PPE sahaja; serta pengeluaran, penyulingan, penyimpanan, pembekalan dan pengagihan bahan api dan pelincir.

Manakala lima lagi sektor dibenarkan beroperasi di bawah siap siaga dengan 10 peratus pekerja iaitu automotif (kenderaan dan komponen); besi dan keluli, simen; gelas serta seramik.

Menurut kementerian, sektor-sektor berkenaan dibenarkan beroperasi dengan syarat mendapat surat kelulusan MITI yang boleh dimuat turun daripada portal COVID-19 Intelligent Management System (CIMS) 3.0.

Syarikat pembuatan yang sedia ada berdaftar dengan CIMS 3.0 boleh memuat turun surat kelulusan MITI yang baharu dan mengemas kini senarai pekerja mereka sekiranya perlu, berkuat kuasa 8 malam ini (Ahad, 30 Mei).

“Ini adalah penting bagi menjamin kelangsungan operasi infrastruktur kritikal seperti keselamatan, kesihatan awam dan sistem informasi dan telekomunikasi serta memastikan bekalan keperluan asas mencukupi untuk rakyat,” katanya.

Selain itu, MITI berkata pekerja dalam sektor pembuatan dan MRS memerlukan surat kelulusan kementerian itu, surat pengesahan lantikan daripada majikan atau kad pekerja untuk pergerakan ke tempat kerja.

“Mereka yang dibenarkan beroperasi wajib memastikan pematuhan ketat ke atas prosedur operasi standard (SOP) oleh Majlis Keselamatan Negara (MKN) dan MITI.

Sementara itu, bagi sektor selain pembuatan dan MRS, MITI berkata, syarikat diminta merujuk kepada kementerian yang mengawal selia sektor masing-masing atau MKN.


Belanjawan 2021: Pengecualian duti setem bagi pembelian rumah pertama

KUALA LUMPUR 6 Nov. – Kerajaan memberikan pengecualian duti setem sepenuhnya ke atas surat cara pindah milik dan perjanjian pinjaman bagi pembelian rumah kediaman pertama bernilai sehingga RM500,000 bagi menggalakkan pemilikan rumah dalam kalangan rakyat.

Berucap pada pembentangan Belanjawan 2021 di Parlimen hari ini, Menteri Kewangan Tengku Datuk Seri Zafrul Tengku Abdul Aziz  berkata pengecualian tersebut adalah untuk perjanjian jual beli yang disempurnakan mulai 1 Januari, 2021 sehingga 31 Disember, 2025.

Selain itu, katanya kerajaan juga melaksana inisiatif bagi pengecualian duti setem ke atas perjanjian pinjaman dan surat cara pindah milik diberikan kepada kontraktor penyelamat dan pembeli asal rumah terbengkalai dilanjutkan bagi tempoh lima tahun lagi.

“Pengecualian ini adalah untuk perjanjian jual beli yang disempurnakan mulai 1 Januari, 2021 sehingga 31 Disember, 2025 bagi projek perumahan terbengkalai yang disahkan oleh Kementerian Perumahan dan Kerajaan Tempatan” katanya.


Kenaikan OPR bukan ditentukan kerajaan – Tengku Zafrul

Menteri Kewangan Tengku Datuk Seri Zafrul Tengku Abdul Aziz berkata OPR ini adalah di bawah Akta Bank Negara 2009 dan kerajaan tidak campur tangan dalam urusan berkaitannya.

“Ramai mengatakan kerajaan lebih utamakan pihak bank (naikkan OPR), OPR ini bukan kerajaan yang buat keputusan, kerajaan tidak masuk campur soal ini (OPR). Itu harus diperbetulkan.

“Kenaikan OPR itu juga tidak kayakan bank kerana mereka juga perlu membayar kaedah faedah lebih tinggi kepada pendeposit,” kata Tengku Zafrul kepada pemberita selepas merasmikan Program Jelajah Usahawan dan Koperasi Kementerian Pembangunan Usahawan dan Koperasi 2022 di sini hari ini.

Tengku Zafrul berkata OPR negara kini berada pada tahap 2.5 peratus dengan Bank Negara Malaysia (BNM) telah menaikkan 75 mata asas sejak Januari lepas.

“Perlu bandingkan dengan OPR negara-negara lain, negara lain naik lebih 225 mata asas tetapi kita masih di tahap 2.5 peratus. Adakah ini tinggi, saya rasa kalau berbanding dengan pertumbuhan ekonomi yang kukuh pada separuh tahun pertama sebanyak 6.9 peratus dan suku kedua adalah 8.9 peratus.

“Harus juga ingat OPR negara sebelum pandemik COVID-19 adalah sekurang-kurangnya tiga peratus sejak 2013. Jadi, masih rendah dan dasar monetari masih lagi akomodatif,” jelasnya.

Sementara itu dalam ucapannya, Tengku Zafrul yakin ekonomi Malaysia mampu mencapai unjuran Keluaran Dalam Negara Kasar (KDNK) rasmi 2022, iaitu di antara 5.3 peratus dan 6.3 peratus.

“Perkembangan suku kedua yang memberangsangkan ini disumbang oleh inisiatif Bajet 2022, pakej-pakej bantuan dan rangsangan ekonomi, Bajet 2021, serta dasar monetari yang berhemat,” tambahnya.

Selain itu, petunjuk-petunjuk ekonomi terkini turut memberikan gambaran bahawa pemulihan ekonomi negara semakin baik, memberikan indikator yang positif kepada segmen perniagaan usahawan perusahaan mikro, kecil dan sederhana (PMKS) dan koperasi, katanya. – BERNAMA


Kementerian diminta percepat projek pembangunan – PM Ismail Sabri

KUALA LUMPUR, 31 Mei – Setiap kementerian telah diminta untuk mempercepatkan projek pembangunan kerana ia memberikan kesan berganda khususnya untuk menggerakkan ekonomi akar umbi.

Perdana Menteri Datuk Seri Ismail Sabri Yaakob berkata perkara itu dinyatakan dalam Mesyuarat Majlis Tindakan Pembangunan Negara yang berlangsung pagi ini.

“Dalam masa yang sama, kerajaan memberikan perhatian serius kepada kenaikan harga bahan binaan,” katanya menerusi hantaran di Facebook di sini hari ini.

Beliau berkata dalam pada itu, intervensi segera juga akan diambil oleh agensi terbabit bagi mengawal kenaikan harga bahan binaan kerana ia memberi kesan kepada projek-projek pembangunan.- BERNAMA


Ayam import Thailand, China masuk sebelum Krismas – MAFI

JASIN 18 Dis – Bagi menstabilkan harga ayam, sebanyak 9,600 tan ayam sejuk beku dari Thailand dan China akan mula berada di pasaran menjelang sambutan perayaan Krismas, minggu depan.

Timbalan Menteri Pertanian dan Industri Makanan 1, Datuk Seri Ahmad Hamzah, berkata dengan kemasukan ayam import itu kelak, akan dapat menstabilkan harga bahan mentah itu yang pada ketika ini dilaporkan masih tinggi.

Katanya, sebanyak 29 pembekal sudah dilantik oleh Kementerian Pertanian dan Industri Makanan (MAFI) untuk membawa ayam sejuk beku bulat dari dua negara berkenaan ke Malaysia.

“Pelbagai inisiatif yang dilaksanakan kerajaan untuk mengurangkan beban pengguna, termasuk menganjurkan program jualan barangan keperluan harian dengan harga yang sangat berpatutan, seperti Program Jualan Keluarga Malaysia yang diilhamkan oleh Perdana Menteri, Datuk Seri Ismail Sabri Yaakob.

“Bagaimanapun, saya yakin harga ayam yang tinggi ketika ini akan kembali stabil selepas kemasukan ayam sejuk beku yang diimport dari Thailand dan China minggu depan,” katanya.

Pada program yang diadakan serentak di semua kawasan Parlimen di Melaka selama dua hari itu, beberapa harga barangan keperluan harian, termasuk ayam dan sayur dijual pada harga berpatutan.

Ayam segar yang biasanya dijual RM9.60 sekilogram, turun kepada RM8.50 sekilogram, manakala ayam sejuk beku pula dijual dengan harga RM25 untuk dua ekor.

Turut dijual murah, ialah udang harimau pada harga RM45 berbanding RM48 sekilogram dan minyak masak paket dengan harga RM2.30 berbanding RM2.50 sepaket.

Mengulas lanjut, Ahmad yang juga Ahli Parlimen Jasin, berkata beberapa jenis sayur menunjukkan trend penurunan harga sehingga 41 peratus sejak beberapa hari lalu.

Katanya, ia membabitkan terung panjang yang turun lima sen kepada RM4.80 diikuti kacang bendi (turun 10 sen kepada RM4.70), kubis bulat (turun 10 sen kepada RM3.50), kelapa kupas (turun lima sen kepada RM1.35), daun bawang (turun 70 sen kepada RM12.40), pisang mas (turun 55 sen kepada RM9.35) dan kacang buncis (turun RM3.65 kepada RM5.20).

“Terdapat beberapa lagi barangan basah turut menunjukkan penurunan harga ketara, namun harga itu dijangka tidak menentu dan boleh naik pada bila-bila masa berikutan faktor cuaca serta harga semasa baja serta racun yang terpaksa ditanggung pekebun ketika ini,” katanya.


The Hidden Via x Sanji, ‘port makan’ tersembunyi di Kota Laksamana


PRN Sarawak: Lebih 9,000 pegawai, anggota polis akan diatur gerak – Timbalan KPN

KUALA LUMPUR 29 Nov – Sebanyak 9,356 pegawai dan anggota Polis Diraja Malaysia (PDRM) akan ditugaskan untuk mengawal keselamatan dan memastikan pematuhan prosedur operasi standard (SOP) sepanjang Pilihan Raya Negeri (PRN) Sarawak, bulan depan.

Timbalan Ketua Polis Negara Datuk Seri Mazlan Lazim berkata penugasan tersebut hanya melibatkan polis kontinjen Sarawak dan Bukit Aman akan menambah jumlah anggota tersebut, sekiranya diperlukan.

“Oleh itu, saya menasihatkan orang ramai agar tidak melakukan sebarang kekecohan semasa PRN Sarawak dan patuh SOP yang telah ditetapkan untuk memastikan PRN ini berjalan lancar,” katanya pada sidang media selepas merasmikan Ibu Pejabat Polis Daerah (IPD) Gombak, di sini hari ini.

Suruhanjaya Pilihan Raya menetapkan 18 Dis sebagai hari pengundian bagi PRN Sarawak ke-12 dan hari penamaan calon pula ditetapkan pada 6 Dis, manakala hari pengundian awal pada 14 Dis.

Sementara itu, Mazlan berkata setakat hari ini, 2,596 pasukan pemantau pematuhan SOP masih digerakkan di seluruh negara, termasuk 339 pasukan di Selangor.


KKM tidak galak guna serbuk kunyit, daun semambu rawat HFMD

TAIPING, 22 Mei – Kementerian Kesihatan (KKM) tidak menggalakkan kaedah rawatan alternatif seperti menggunakan serbuk kunyit atau daun semambu bagi merawat penyakit tangan, kaki dan mulut (HFMD).

“KKM memang tidak galakkan rawatan alternatif kerana ia tidak ditentukan kesahihannya lagi dari sudut sains malah tiada rawatan khusus dari sudut sains bagi merawat penyakit tersebut.

“Kita juga bimbang gejala dehidrasi. Jadi kanak-kanak yang terkena HFMD perlu dipastikan minum air secukupnya. Jika langsung tidak boleh minum air, memang perlu diberikan secara intravenous (suntikan ke dalam salur darah) dan dibawa ke hospital,” katanya yang ditemui pemberita pada majlis jamuan Aidilfitri di kediamannya di sini hari ini.

Pada 17 Mei lepas, Ketua Pengarah Kesihatan Tan Sri Dr Noor Hisham Abdullah dilapor berkata jumlah kes HFMD di negara ini meningkatkan pada kadar membimbangkan iaitu sebanyak 15 kali ganda berbanding tempoh yang sama tahun lepas dengan 31,661 kes dilaporkan.

Dr Noor Hisham berkata 7,526 kes direkodkan pada Minggu Epidemiologi (ME) 19/2022 yang berakhir pada 14 Mei lepas yang menunjukkan peningkatan sebanyak 349 peratus berbanding ME sebelumnya dengan hanya 1,676 kes di seluruh negara. – BERNAMA


JASA dijenamakan semula sebagai J-KOM

KUALA LUMPUR 25 Nov. – Kerajaan bersetuju untuk menjenamakan semula Jabatan Hal Ehwal Khas (Jasa) sebagai Jabatan Komunikasi Komuniti (J-KOM) dengan peranan dan fungsi berbeza, kata Menteri Komunikasi dan Multimedia (KKMM) Datuk Saifuddin Abdullah.

Beliau berkata matlamat J-KOM adalah untuk mewujudkan komunikasi dua hala antara kerajaan dan rakyat iaitu bagi menyampaikan maklumat kerajaan yang tepat, sahih dan bijaksana kepada rakyat, selain mendengar suara dan maklum balas daripada rakyat.

“Kaedah yang digunakan ialah dengan cara membangunkan komuniti, khususnya di peringkat akar umbi, yang mengamalkan budaya ilmu, berkemahiran digital dan menghayati makna dan fokus patriotisme dengan menggunakan pendekatan ‘penghakupayaan komuniti’,” katanya ketika menggulung perbahasan Rang Undang-undang Perbekalan 2021 di Dewan Rakyat hari ini.

Saifuddin turut memaklumkan bahawa fungsi J-KOM juga berbeza dengan Jabatan Penerangan (Japen) kerana tugas utama J-KOM pada waktu ini adalah melaksanakan komunikasi strategik membudayakan normal baharu susulan pandemik COVID-19.

Katanya fungsi J-KOM juga tidak bersifat bertindan dengan agensi lain di bawah KKMM seperti Pertubuhan Berita Nasional Malaysia (Bernama), Radio Televisyen Malaysia (RTM) dan Perbadanan Kemajuan Filem Nasional Malaysia (Finas) yang mempunyai kumpulan sasar, pendekatan program dan aktiviti berlainan.

Bagi menjawab celahan Sim Tze Tzin (PH-Bayan Baru) mengenai dakwaan jabatan itu merupakan ejen penyebar propaganda, Saifuddin memberi jaminan J-KOM bukan mesin propaganda selain menegaskan ketua pengarah serta timbalannya tidak akan dilantik dalam kalangan orang politik.

“Saya bagi jaminan J-KOM bukan mesin propaganda. Proses (lantikan) mengikut Jabatan Perkhidmatan Awam (JPA) ada kriteria dan kriteria utama merupakan celik IT.

“Saya beri jaminan ketua pengarah dan timbalan (ketua) pengarah tidak akan dilantik daripada orang politik,  ia harus kombinasi (golongan) profesional dan pegawai tadbir yang baik serta bersahsiah tinggi,” katanya.

Mengulas mengenai peruntukan RM85.5 juta untuk jabatan itu yang disifatkan terlalu tinggi, Saifuddin tanpa mendedahkan jumlah itu memberi bayangan peruntukan itu akan dikurangkan.

Katanya, pengurangan peruntukan itu boleh dibuat berikutan peruntukan J-KOM berdasarkan jumlah daerah dan bukannya peruntukan mengikut jumlah Parlimen dan Dewan Undangan Negeri (DUN) seperti sebelum ini.


Penganjur bazar Jalan Hang Tuah nafi berkomplot kenakan caj tiket parkir

BANDARAYA MELAKA 17 April – Penganjur Melaka Grand Ramadan Bazar (Melgrab) Jalan Hang Tuah menafikan pihaknya mengenakan caj parkir kereta di sekitar bazar terbabit.

Penganjurnya, Muhammad Fikri Mohd Ali berkata, pihaknya sama sekali tidak terlibat dengan individu atau pihak yang menggunakan nama Melgrab di atas tiket parkir yang dikenakan terhadap pengunjung bazar seperti yang tular baru-baru ini.

Namun, katanya dia mengenali pihak tersebut yang mengenakan caj parkir itu dan telah mengadakan pertemuan serta menasihati pihak terbabit untuk tidak melakukan hal sedemikian lagi.

“Di sini saya nak tekankan yang kita (penganjur) tidak pernah mengenakan sebarang caj terhadap pengunjung yang parkir kenderaan di dalam kotak mahu pun di luar kotak parkir.

“Perkara ini telah dibincangkan bersama pihak Majlis Bandaraya Melaka Bersejarah (MBMB) untuk tidak mengenakan sebarang caj, jadi kami memang mematuhi arahan pihak berkuasa tempatan.

“Pihak yang mengutip parkir itu saya kenal mereka, namun kami telah berjumpa pada minggu lalu dan menasihati untuk tidak berbuat hal demikian kerana ia merosakkan nama kami sebagai penganjur, boleh saya katakan hal ini diluar pengetahuan kami pihak penganjur,” katanya kepada Melaka Hari Ini.

Mengulas lanjut, Muhammad Fikri berkata pihak MBMB dan Polis Diraja Malaysia (PDRM) juga sering membuat pemantauan di sekitar bazar Melgrab bagi memastikan tiada lagi kutipan secara haram dilakukan.

“Kita semua nak cari makan, Ramadan setahun sekali, dan kali ini kita nak buat semuanya dengan lancar sahaja, tidak mahu bergaduh, jadi saya harap pihak tersebut tidak mengutip caj kepada pengunjung lagi.


Dua beradik selamat selepas hanyut akibat enjin bot rosak

LABUAN, 3 April – Dua beradik yang dikuatiri hilang selepas gagal pulang daripada aktiviti memancing di kawasan laut Semarang sejak semalam, telah ditemui dengan selamat.

Kedua mereka dilaporkan telah keluar ke laut pada jam 5 pagi 2 April, namun enjin bot mereka rosak ketika sedang memancing, namun berjaya membuat panggilan kepada ibu mereka hari ini, yang kemudiannya memaklumkan kepada pihak berkuasa.

Ketua APMM Zon Labuan Kepten Nurdin Jusoh berkata bot peronda telah dikerahkan untuk membuat operasi mencari dan menyelamat (SAR) selepas pihaknya menerima laporan pada 8.40 pagi tadi.

“Pemancing adik beradik itu cuba mendapatkan bantuan daripada pemancing lain di kawasan itu namun tidak berjaya, sebelum operasi menemukan mereka dan bot mereka itu dibawa ke pangkalan APMM di sini” katanya.- BERNAMA


Traffic flow smooth on major highways last night

KUALA LUMPUR June 14 — Traffic flow along most major highways was reported to be smooth as at 10 pm yesterday.

Bukit Aman Traffic Investigation and Enforcement Department (JSPT) director Datuk Azisman Alias said no congestion was reported on the fourth day of interstate travel under the Recovery Movement Control Order (RMCO).

Earlier, Bernama reporters participated in the aerial monitoring conducted by the Air Operation Team (PGU) of the Royal Malaysia Police following the lift on interstate travel restrictions throughout the RMCO.


Wanita ditahan bantu siasatan muat naik kenyataan berbaur penghinaan

GEORGE TOWN, 18 Jun – Seorang wanita yang sedang hamil enam bulan ditahan bagi membantu siasatan memuat naik kandungan di media sosial berbaur penghinaan terhadap Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berhubung penganugerahan pingat kepada Tan Sri Lim Kit Siang.

Ketua Polis Pulau Pinang Datuk Khaw Kok Chin berkata wanita berusia 32 tahun itu ditahan di pekarangan Ibu Pejabat Polis Daerah Seberang Perai Utara, dekat sini 13 Jun lepas.

“Pada 7 Jun 2023, Polis Diraja Malaysia (PDRM) menerima laporan daripada orang awam mengenai beberapa kandungan di media sosial yang berupaya menjejaskan ketenteraman awam.

“Susulan itu, pada 13 Jun 2023 pihak Unit Siasatan Jenayah Terkelas (USJT) Jabatan Siasatan Jenayah (JSJ) Bukit Aman telah menahan seorang wanita bagi membantu siasatan berhubung memuat naik kandungan di media sosial berkenaan,” katanya dalam kenyataan hari ini.

Beliau berkata berdasarkan siasatan awal, selain penghinaan terhadap Yang di-Pertuan Agong, wanita itu juga dipercayai turut mengaitkan Lim sebagai pencetus rusuhan 13 Mei 1969.

Khaw berkata susulan penahanan wanita itu, polis merampas beberapa bahan bukti antaranya komputer riba, telefon bimbit dan kad sim milik wanita itu untuk siasatan lanjut.

Katanya kes disiasat mengikut Seksyen 4(1) Akta Hasutan 1948 dan Seksyen 233 Akta Komunikasi dan Multimedia 1998 oleh USJT Bukit Aman.


Suspek curi terung miliki senapang angin

TANAH MERAH, 8 Mac – Penahanan seorang lelaki berusia 27 tahun bagi membantu siasatan kes kecurian buah terung melibatkan kerugian RM3,500 di kawasan Bukit Durian, di sini, turut membawa kepada penemuan selaras senapang angin buatan sendiri dipercayai milik suspek.

Ketua Polis Daerah Tanah Merah DSP Zainuddin Md Yusuf berkata pasukan Bahagian Siasatan Jenayah Ibu Pejabat Polis (IPD) Tanah Merah bersama anggota Balai Polis Gual Ipoh telah menyerbu sebuah rumah di Kampung Bukit Durian, Gual Ipoh, di sini, petang semalam.

Katanya, dalam serbuan tersebut pihaknya menahan lelaki terbabit dan menemukan sembilan biji bebola besi serta tiga biji dadah jenis pil yaba dalam poket seluar suspek.

“Hasil pemeriksaan lanjut di dalam rumah tersebut, anggota pasukan berjaya menjumpai selaras senapang angin buatan sendiri bersama 12 biji bebola besi dan satu tabung gas kompresor peti ais yang telah diubah suai menjadi pam angin.

Zainuddin berkata suspek yang memiliki tiga rekod lampau berkaitan dadah ditahan untuk membantu siasatan di bawah Seksyen 8 Akta Senjata 1960 dan Seksyen 12 (2) Akta Dadah Berbahaya 1952.


Karnival Kerjaya Pelancongan sedia lebih 1,000 kekosongan jawatan

BANDA HILIR 6 Ogos – Karnival Kerjaya Pelancongan 2022 bermula semalam hingga esok menawarkan 1,012 kekosongan jawatan melibatkan lima sub sektor.

Timbalan Menteri Pelancongan, Seni dan Budaya, Datuk Seri Dr Santhara Kumar berkata, sebanyak 906 jawatan berkenaan ditawarkan dengan gaji pokok RM1,500 sehingga RM2,000 sebulan.

“Manakala, 106 jawatan ditawarkan gaji pokok melebihi RM2,000 sebulan, bagi penempatan pekerjaan pula sebanyak 345 jawatan adalah di Melaka manakala 667 jawatan di negeri lain.

“Lima sub sektor ditawarkan adalah perhotelan sebanyak 477 kekosongan, pengangkutan darat (249), pembinaan lebuh raya (165), pengangkutan udara (100) dan taman tema (21),” katanya.

Beliau berkata demikian pada sidang media selepas mengadakan walkabout karnival berkenaan di Hotel Quayside Dataran Sungai Melaka, di sini, hari ini.

Hadir sama Exco Pelancongan, Warisan dan Kebudayaan negeri, Datuk Muhammad Jailani Khamis; Exco Exco Negeri Perpaduan, Penerangan, Sumber Manusia dan Hal Ehwal Pengguna, Ngwe Hee Sem dan Pengurus Besar Bahagian Promosi Pelancong (BPP) Melaka, Saari Basiron.

Karnival berkenaan merupakan anjuran Kementerian Pelancongan, Seni dan Budaya (MOTAC) dengan kerjasama Kementerian Sumber Manusia (KSM) melalui Pertubuhan Keselamatan Sosial (Perkeso).


Murid dibenar hadir ke sekolah rendah tanpa penggiliran mulai 17 April

Menteri Kanan Pendidikan Datuk Dr Radzi Jidin berkata keputusan itu dibuat selepas melihat proses sesi persekolahan secara bersemuka dengan penggiliran bagi sekolah rendah sejak 21 Mac lepas dan sesi persekolahan secara bersemuka tanpa penggiliran bagi sekolah menengah sejak Isnin lepas.

“Jadi anak-anak di sekolah rendah yang sebelum ini hadir secara bergilir, bermula 17 April di negeri kumpulan A dan 18 April bagi negeri kumpulan B, boleh datang sekolah tanpa penggiliran,” katanya menerusi rakaman video dalam sesi Tanya DRJ di laman Facebook beliau hari ini.

Sebelum ini, KPM menetapkan murid Tahun 3, 4 dan 5 hadir ke sekolah secara penggiliran terutama di sekolah yang melebihi 600 orang manakala bagi yang jumlah pelajar di bawah 600 orang, semua murid sekolah rendah harian dan sekolah swasta perlu hadir tanpa penggiliran.

Radzi turut menasihati semua murid dan guru supaya mematuhi prosedur operasi standard (SOP) yang ditetapkan ketika berada di sekolah walaupun negara sedang bergerak ke arah Fasa Peralihan ke Endemik.

Beliau juga memohon jasa baik ibu bapa supaya sentiasa mengingatkan anak mereka bahawa kepatuhan kepada SOP itu satu keutamaan. – BERNAMA


PRU15: PDRM buka 25 kertas siasatan, keluar 1,994 permit ceramah

KUALA LUMPUR, 11 Nov – Polis Diraja Malaysia (PDRM) membuka 25 kertas siasatan berkaitan Pilihan Raya Umum ke-15 (PRU15) melibatkan kesalahan menghasut, ugutan jenayah, merosakkan bendera dan papan tanda milik parti politik serta calon, semalam.

Pengarah Operasi PRU15 PDRM Datuk Seri Hazani Ghazali berkata ia membabitkan siasatan empat kes masing-masing di Selangor dan Kedah, Sarawak (tiga), Pulau Pinang (tiga), masing-masing dua di Perak, Negeri Sembilan, Johor dan Terengganu, serta Kuala Lumpur (satu), Melaka (satu) dan Kelantan (satu).

Beliau berkata polis turut menahan seorang lelaki tempatan pada Rabu lepas kerana disyaki menimbulkan kekecohan di sebuah Pusat Daerah Mengundi di Batu Berendam, Melaka apabila lelaki berkenaan bertindak membalikkan meja, kerusi dan mengoyak bendera dalam kejadian kira-kira 11 malam itu.

“Lelaki itu ditahan bagi membantu siasatan kes membabitkan Seksyen 427 dan 506 Kanun Keseksaan di Melaka iaitu khianat dan ugutan jenayah,” katanya dalam kenyataan hari ini.

Sebanyak 400 permit dikeluarkan di Sabah, Perak (300), Sarawak (226), Selangor (195), Johor (194), Pahang (138), Kedah (135), Negeri Sembilan (133), Melaka (79), Pulau Pinang (63), Kelantan (61), Kuala Lumpur (39), Terengganu (29) dan Perlis (dua), katanya.

Beliau berkata PDRM telah mengesan 46 ceramah yang tidak memiliki permit iaitu 24 di Kuala Lumpur, Johor (sembilan), Perlis (enam), Selangor (empat), Kelantan (dua) dan Sarawak (satu).


Melaka tersenarai dalam UK Future Cities Programme

Ketua Menteri Melaka, Datuk Seri Utama Sulaiman Md Ali berkata, kerajaan negeri melahirkan rasa bangga di atas pemilihan negeri ini antara bandar dari enam negara di Asia Tenggara dalam program berkenaan.

“Kami amat berbangga apabila menjadi antara yang terpilih dalam UK Future Cities Programme, selaras mencapai matlamat Rancangan Malaysia Ke-12 iaitu, Makmur, Inklusif dan Malaysia Mampan.

Pelan Induk yang dibangunkan ini turut meliputi Pelan Pelaksanaan Rangkaian Bas Hijau (GBNIP) dan Pelan Mobiliti Bersepadu Kawasan Warisan Melaka (MHAIMP).

Mengulas lanjut Sulaiman berkata, UK Future Cities Programme ini adalah kerjasama bersama Unit Perancangan Ekonomi Negeri (UPEN) Melaka dan Perbadanan Teknologi Hijau Melaka (PTHM).

“GTIMP mencadangkan alternatif pengangkutan nyang boleh dilaksanakan merangkumi mobiliti hijau seperti pengangkutan awam dan mobiliti aktif yang membawa kepada pembangunan persekitaran dan sosio-ekonomi bandar.

“Fasa perintis yang bermula hari ini menggabungkan kolobrasi awam-swasta untuk menyokong mobiliti hijau ini termasuk e-skuter dan e-basikal malah Panorama Melaka Sdn Bhd akan menggunakan bas elektrik,” katanya.

Menurut beliau, Melaka juga menyasarkan menjadi negeri pintar kelas dunia dan bandar raya hijau dengan mengurangkan kadar intensiti pelepasan karbon sebanyak 45 peratus menjelang 2030.

“Dengan kestabilan sistem pengangkutan kita mampu menyelamatkan persekitaran dan juga kawasan UNESCO. Galakan penggunaan pengangkutan awam sebagai alternatif secara langsung dapat meningkatkan pelancongan Melaka,” katanya.

Terdahulu, majlis pelancaran turut dihadiri Pesuruh Jaya Tinggi British ke Malaysia TYT Charles Hay MVO, EXCO Pengangkutan Datuk Rahmad Mariman dan Pegawai Eksekutif PTHM Datuk Wira Dr Abu Bakar Mohamad Diah.


Insaflah, minta ampun dengan Allah, kata Hakim kepada lelaki rogol, lakukan seks luar tabii

PUTRAJAYA, 15 Dis – Hakim Mahkamah Rayuan hari ini menasihati seorang lelaki yang dihukum penjara 20 tahun dan 12 sebatan kerana merogol dan melakukan seks luar tabii terhadap seorang wanita, supaya meminta ampun dengan Allah atas perbuatannya itu.

“Kamu orang Islam, maka bersungguh-sungguhlah minta ampun dengan Allah sepanjang tempoh kamu di penjara dan solat lima waktu. Saya harap apabila kamu keluar dari penjara nanti, kamu benar-benar insaf,” kata Hakim Ghazali.

Terdahulu panel tiga hakim diketuai Hakim Datuk Seri Kamaludin Md Said menolak rayuan Mohamad Nurhadi, selaku perayu untuk mengetepikan hukuman penjara dan 12 sebatan oleh Mahkamah Tinggi Kuala Terengganu, pada 14 Mei 2019.

“Kamu memang bernasib baik kerana hukuman terhadap kamu diperintahkan berjalan secara serentak. Ada (tertuduh) yang dikenakan hukuman penjara maksimum 30 tahun…ada yang menjalani hukuman penjara 15 tahun dahulu, selepas habis, sambung lagi 15 tahun…mati pun dalam penjara.

“Hukuman yang dijatuhkan sebelum ini adalah munasabah dan tiada alasan untuk mahkamah ini mengganggu dapatan mahkamah sebelum ini yang menjatuhkan hukuman penjara 20 tahun dan 12 sebatan. Oleh itu, rayuan perayu ditolak dan hukuman sebelum ini dikekalkan,” kata Hakim Kamaludin yang bersidang bersama-sama Hakim Datuk Abu Bakar Jais dan Ghazali.

Mohamad Nurhadi sebelum ini dikenakan hukuman penjara 15 tahun dan enam sebatan bagi tiga pertuduhan melakukan seks luar tabii terhadap wanita berusia 21 tahun itu di sebuah kedai pakaian di Jalan Bukit Kecil, Kuala Terengganu, Terengganu antara 10.10 hingga 10.55 malam, 1 Ogos 2018, mengikut Seksyen 377C Kanun Keseksaan.

Lelaki itu juga dikenakan hukuman penjara 20 tahun dan enam sebatan atas tuduhan merogol wanita itu yang bekerja di kedai tersebut di lokasi, tarikh dan masa sama, mengikut Sesyen 376 kanun sama.

Bagaimanapun, mahkamah memerintahkan hukuman penjara itu berjalan secara serentak menjadikan hukuman yang perlu dijalani lelaki itu ialah penjara 20 tahun dan 12 sebatan. Dia juga sedang menjalani hukuman penjara 10 tahun dan 12 sebatan, kerana merompak mangsa sama namun tidak merayu bagi hukuman kesalahan itu.

Terdahulu, Timbalan Pendakwa Raya Atiqah Abdul [email protected] berhujah, perayu telah merancang untuk melakukan perbuatan itu kerana sehari sebelum kejadian, dia berada di sebuah kedai serbaneka bersebelahan dengan tempat kerja mangsa.

Atiqah berkata berdasarkan fakta kes semasa mangsa berada di tempat kerjanya, perayu telah datang dan memintanya untuk mencuba pakaian yang ingin dibelikan untuk teman wanitanya.

“Ketika mangsa mencuba pakaian, perayu telah mengacukan pisau ke leher wanita itu sebelum merogol, meliwat dan memaksa mangsa melakukan seks oral terhadapnya. Perayu juga telah merompak dua utas gelang emas mangsa,” katanya yang turut memaklumkan kejadian itu memberi kesan trauma terhadap mangsa.

Peguam Mohamad Nor Hisam Hussain, yang mewakili perayu berhujah anak guamnya telah mengaku bersalah atas pertuduhan berkenaan dan dia tidak mempunyai rekod kesalahan lampau selain memohon hukuman penjara minimum.- BERNAMA


Pasukan media Ustaz Ebit Lew kemalangan

AYER KEROH 26 Dis. – Tiga petugas dari pasukan media Ustaz Ebit Lew cedera selepas terlibat dalam kemalangan berhampiran Plaza Tol Jalan Duta, Kuala Lumpur malam tadi.

Menurut Ebit, kejadian itu berlaku ketika mereka dalam perjalanan pulang ke ibu negara dari Pulau Pinang selepas menyampaikan bantuan buat keluarga lima beranak semalam.

“Semasa sama-sama balik ke KL, betul-betul lorong kanan Touch n Go lepas Tol Jalan Duta, tiba-tiba ada kereta dari kiri buat pusingan U (U-turn) ke kanan.

“Ada arahan papan tanda tidak boleh ‘U-turn’. Toyota Estima (dipandu petugasnya) mereka cuba cuba elak kereta buat U-turn itu menyebabkan (mereka) melanggar pembahagi tengah jalan,” katanya dalam satu hantaran di Facebooknya malam tadi.

“Doakan semuanya baik dan selamat. Doakan Teyha, Azrin dan Ijad semuanya selamat dan baik-baik saja. Sedih dengar mereka mengerang sakit,” tambahnya.


Kerajaan hormati, tak campur tangan keputusan mahkamah kes basikal lajak

ISKANDAR PUTERI, 17 April – Kerajaan menghormati keputusan Mahkamah Tinggi yang menjatuhkan hukuman penjara dan denda ke atas pemandu wanita terlibat nahas basikal lajak lima tahun lepas di Johor Bahru selepas disabitkan kesalahan baru-baru ini.

Menteri Pengangkutan Datuk Seri Dr Wee Ka Siong berkata masyarakat perlu memahami Malaysia mempunyai tiga cabang kuasa iaitu penggubalan undang-undang di Parlimen, kuasa eksekutif di pihak kerajaan dan yang terakhir ialah sistem kehakiman.

“Pertama, saya menghormati sistem kehakiman. Biar sistem kehakiman berjalan. Jadi tak elok eksekutif mengajar bagaimana badan kehakiman itu berjalan. Tidak. Jadi saya rasa kita kena melihat daripada konteks ini.

“Kedua, kita harus merancakkan lagi kesedaran dalam kalangan ibu bapa,” katanya kepada pemberita selepas majlis berbuka puasa di Forest City Golf Resort semalam.

Beliau juga berkata ketiadaan Perintah Kawalan Pergerakan menyebabkan kumpulan ‘mat rempit’ atau basikal lajak misalnya menganggap mereka sudah bebas dan mungkin aktiviti itu akan mula berleluasa, justeru peranan ibu bapa penting untuk memberikan kesedaran.

Wee berkata selain itu, peranan pihak berkuasa seperti polis dalam menguatkuasakan undang-undang terutama Akta Pengangkutan Jalan 1987 yang dipinda pada 2020 dengan hukuman lebih berat kepada pesalah diharap dapat membantu mengekang kejadian tidak diingini.

“Dengan rasa simpati kepada semua pihak terlibat, kita perlu ambil iktibar apa yang berlaku dan sedar risiko dihadapi pengguna jalan raya, jadi kita kena ambil inisiatif dan merancakkan kempen keselamatan jalan raya serta meningkatkan penguatkuasaan.

“Perkara ini sebenarnya tanggungjawab kita bersama, kementerian, penguat kuasa, ibu bapa dan juga masyarakat kerana apabila tragedi seperti ini berlaku, pada akhirnya ia tidak menguntungkan mana-mana pihak,” kata beliau.

Pada Rabu lepas, Hakim Datuk Abu Bakar Katar menjatuhkan hukuman penjara enam tahun dan denda RM6,000 ke atas Sam Ke Ting, 27, bagi kesalahan memandu secara melulu sehingga menyebabkan kematian lapan penunggang basikal lajak pada 18 Feb 2017.

Sam, yang ketika kejadian berusia 22 tahun, didakwa memandu kereta bernombor pendaftaran JQB 9984 di Jalan Lingkaran Dalam secara melulu atau dengan berbahaya sehingga menyebabkan kematian mangsa yang berumur antara 13 hingga 16 tahun pada 3.20 pagi.- BERNAMA


Bernama, RTM perlu wujud ekosistem baharu dalam penyampaian maklumat

KUALA LUMPUR, 6 Jan – Agensi berita kerajaan seperti Radio Televisyen Malaysia (RTM) dan Pertubuhan Berita Nasional Malaysia (Bernama) perlu mewujudkan ekosistem baharu dalam penyampaian maklumat.

Menteri Komunikasi dan Multimedia (KKMM) Tan Sri Annuar Musa berkata kedua-dua agensi itu perlu bersaing dengan platform media yang lain, selain kekal sebagai sumber yang dipercayai, diyakini dan berkesan kepada orang awam.

“Agensi Bernama dan RTM, kita jangan bertindak sebagai satu jabatan kerajaan. Perlu berada di tengah-tengah medan dan menerima realiti kita tetap perlu bersaing dengan platfrom media yang lain seperti media sosial, portal dan syarikat media swasta.

“Anggap itu sebagai persaingan. Kita kena jadi lebih baik daripada mereka. Perlu lihat kepada ekosistem baharu bagaimana kita berfungsi dan perlu kekal sebagai agensi berita yang diyakini, dipercayai dan berkesan,” katanya kepada pemberita selepas Majlis Amanat Tahun Baharu 2022 KKMM di Angkasapuri hari ini.

Oleh itu, beliau berharap perkara itu dapat dizahirkan menerusi pelantikan Khairdzir Md Yunus sebagai Ketua Pengarang Bernama dan Datuk Che Roslan Che Daud sebagai Ketua Pengarah Penyiaran Malaysia yang baharu.

Dalam ucapan amanatnya, Annuar mengucapkan tahniah atas pelantikan berkenaan serta pelantikan pegawai-pegawai kanan baharu di jabatan serta agensi KKMM berkuat kuasa, Januari ini.

Menurutnya bagi tahun ini, beliau mempunyai keyakinan tinggi terhadap KKMM serta agensi di bawahnya untuk menghasilkan prestasi kementerian yang lebih cemerlang memandangkan kementerian memiliki keupayaan dan kapasiti yang mencukupi.- BERNAMA


20,000 berselawat

AYER KEROH 2 Oktober – Dianggarkan lebih 20,000 orang Melaka hadir memeriahkan Program Bandaraya Melaka Berselawat 2022 berlangsung di Dataran Majlis Bandaraya Melaka Bersejarah (MBMB), di sini, malam ini.

Turut hadir, Yang di-Pertua Negeri, Tun Seri Setia Mohd Ali Mohd Rustam yang diiringi Speaker Dewan Undangan Negeri (DUN) Melaka, Datuk Wira Ibrahim Durum; Exco Perumahan, Kerajaan Tempatan dan Alam Sekitar, Datuk Zaidi Attan serta Exco Pelancongan, Warisan dan Kebudayaan negeri Datuk Muhammad Jailani Khamis

Hadir memeriahkan suasana bersama puluhan ribu pengunjung Ahli Dewan Negara Senator Datuk Mohd Ridhwan Mohd Ali dan Datuk Bandar MBMB, Datuk Zainal Abu.


PGA tahan lebih 5,000 pendatang tanpa izin

KUALA LUMPUR, 14 Dis – Pasukan Gerakan Am (PGA) merekodkan sebanyak 5,862 tangkapan individu membabitkan kes kemasukan pendatang tanpa izin dengan nilai rampasan sekitar RM366 juta sejak tahun lepas.

Komander Briged Tengah Pasukan Gerakan Am SAC Muhammad Abdul Halim berkata jumlah itu diperoleh melalui operasi diadakan di sekitar perairan negeri Selangor yang menjadi tumpuan pendaratan pendatang tanpa izin.

Beliau berkata operasi terbabit turut membawa kepada tangkapan tekong darat serta laut selain penemuan rumah-rumah apungan yang menjadi tempat persembunyian pendatang tanpa izin itu.

“Kejayaan tersebut melibatkan kesemua 5 Briged PGA seluruh negara dan turut mendapat kerjasama pelbagai agensi di bawah Pasukan Petugas Kebangsaan (NTF) yang turut serta dalam menghasilkan tangkapan yang berkualiti,” katanya menerusi program Koresponden Bernama.

Muhammad berkata PGA akan turut melaksanakan satu operasi khas dalam mengekang kemasukan pendatang tanpa izin di sekitar perairan negeri Selangor dalam masa terdekat.

Beliau berkata terdapat banyak titik pendaratan tanpa izin serta lorong tikus di sini bermula dari sempadan Sungai Lang di utara Selangor yang bersempadanan dengan Perak sehingga Sepang yang bersempadanan dengan Negeri Sembilan.


COVID-19: Kes baharu mingguan meningkat 8.5 peratus

“Bilangan kes tempatan COVID-19 meningkat sebanyak 8.5 peratus kepada 11,916 kes berbanding 10,987 kes (minggu sebelumnya),” katanya dalam kenyataan hari ini.

Dr Noor Hisham berkata bilangan kes import pada ME 41 turut meningkat iaitu sebanyak 32.3 peratus dengan 41 kes dicatatkan berbanding 31 kes pada ME 40.

Bilangan kes kematian pada ME 41 menurun 29.2 peratus daripada 24 kes kepada 17 kes, sementara bilangan kes sembuh menurun 13.2 peratus kepada 11,180 kes berbanding 12,882 kes pada ME 40.

Dr Noor Hisham berkata purata kes aktif setiap hari bagi ME 41 ialah 22,725, iaitu menurun sebanyak tiga peratus berbanding minggu sebelumnya.

Beliau berkata jumlah kemasukan pesakit COVID-19 ke fasiliti kesihatan termasuk hospital dan Pusat Rawatan COVID-19 Berisiko Rendah (PKRC) awam bagi setiap 100,000 penduduk secara keseluruhan tidak menunjukkan perubahan pada ME 41 berbanding ME 40.

Katanya, jumlah kemasukan pesakit kategori satu dan dua tidak berubah, namun jumlah pesakit kategori tiga, empat dan lima meningkat sebanyak 16.7 peratus.

Menurutnya, peratus pengisian katil fasiliti COVID-19 pada ME 41 berbanding ME 40 bagi katil bukan kritikal tidak berubah, menurun dua peratus bagi katil unit rawatan rapi (ICU) dan masih tiada katil Pusat Rawatan COVID-19 Berisiko Rendah (PKRC) yang aktif.

Beliau berkata dari 25 Jan 2020 iaitu ME 4 hingga 8 Okt 2022 (ME 41) secara kumulatif sebanyak 4,865,480 kes baharu COVID-19 dicatatkan sementara kes sembuh yang direkodkan ialah 4,805,200.

Katanya, kumulatif kes kematian yang dicatatkan bagi tempoh sama adalah sebanyak 36,415 kes dan kumulatif kluster ialah 7,085 kluster dengan lapan kluster masih aktif. – BERNAMA


Menara Taming Sari dijangka kembali beroperasi Mac depan

BANDA HILIR 15 Feb. – Menara Taming Sari yang sebelum ini ditutup lebih lapan bulan dijangka beroperasi dan dibuka kepada orang ramai pada pertengahan Mac depan.

Ketua Pegawai Eksekutif Menara Taming Sari Bhd, Azlan Abidin berkata, operasi menara itu tergendala berikutan terpaksa menunggu alat ganti baharu bagi kerja naik taraf menara setinggi 110 meter itu.

Katanya, alat ganti yang diterbangkan khas dari Switzerland itu kini sudah selamat mendarat di Melaka dan kerja-kerja pemasangan sedang giat dijalankan.

“Kita telah maklumkan kerja-kerja naik taraf ini ketika mengadakan pertemuan dengan Ketua Menteri Datuk Seri Utama Haji Sulaiman Md Ali, hari ini.

“Insya-Allah pada pertengahan Mac, Menara Taming Sari akan kembali beroperasi dan dibuka kepada orang ramai, namun semuanya bergantung kepada arahan semasa kerajaan sepanjang tempoh pandemik COVID-19,” katanya ketika dihubungi Melaka Hari Ini.

Untuk rekod, Menara Taming Sari yang menjadi antara ikon pelancongan Banda Hilir ditutup sejak 9 Julai tahun lalu, iaitu tidak sampai sebulan selepas ia kembali dibuka kepada orang ramai selepas PKP pertama.

Difahamkan, penutupan itu terpaksa dilakukan bagi kerja-kerja naik taraf menara berkenaan bagi memastikan perkhidmatan yang lebih baik di masa akan datang.


COVID-19: 33,406 kes baharu, lebih 27,000 sembuh

Ketua Pengarah Kesihatan Tan Sri Dr Noor Hisham Abdullah dalam kenyataan hari ini memaklumkan baki 33,129 kes pula, terdiri daripada kategori satu dan dua, sekali gus menjadikan jumlah kes kumulatif sebanyak 3,595,172.

“Daripada 214 kes kategori tiga hingga lima itu, 60 kes melibatkan individu yang tidak divaksinasi atau belum lengkap divaksinasi, manakala 101 kes lengkap vaksinasi namun belum menerima dos penggalak.

“Selain itu, terdapat 53 kes telah menerima dos penggalak, 96 kes melibatkan individu berumur 60 tahun dan ke atas, 70 kes mempunyai komorbid dan satu kes ibu mengandung,” katanya.

Beliau memaklumkan sebanyak 2,019 kes COVID-19 dimasukkan ke hospital semalam, melibatkan 772 kes kategori tiga hingga lima serta 1,247 kes kategori satu dan dua.

Sementara itu, Dr Noor Hisham berkata sebanyak 371 kes memerlukan rawatan di Unit Rawatan Rapi (ICU) dan 226 kes memerlukan bantuan pernafasan, manakala  27,143 kes sembuh dilapor semalam menjadikan jumlah kumulatif sebanyak 3,250,793 kes.

Mengenai penggunaan katil kes kritikal atau ICU COVID-19 di hospital beliau berkata tujuh negeri menunjukkan pengisian 50 peratus atau lebih iaitu Putrajaya (83 peratus), Johor (65 peratus), Kuala Lumpur (65 peratus), Perlis (64 peratus), Kelantan (63 peratus), Selangor (62 peratus) dan Perak (55 peratus).

Menurutnya nilai kadar kebolehjangkitan (Rt) COVID-19 negara kini 1.05, dengan Sarawak mencatatkan Rt tertinggi iaitu 1.41, diikuti Perak (1.26), Kuala Lumpur (1.25) dan Terengganu (1.15).

Dalam pada itu, beliau menyatakan sehingga 18 Feb lepas sebanyak 128 kit ujian kendiri di pasaran yang mendapat kelulusan daripada Pihak Berkuasa Peranti Perubatan Malaysia (MDA), dengan penjualan kit ujian diperluaskan bukan sahaja di farmasi dan fasiliti kesihatan, malah di kedai-kedai terpilih.

Katanya MDA memantau keselamatan dan prestasi kit ujian kendiri yang diluluskan, justeru orang ramai disaran melaporkan kepada pembekal kit ujian dan MDA sekiranya terdapat sebarang isu dengan kit yang digunakan.

“Kementerian Kesihatan (KKM) amat menyarankan agar orang awam mengoptimumkan ujian RTK-Ag kendiri sebagai ujian saringan, bagi mengesan jangkitan COVID-19 dan membuat laporan kendiri bagi keputusan ujian melalui aplikasi MySejahtera.

“Langkah ini penting bagi memastikan masyarakat boleh menjalankan aktiviti harian dengan selamat dan membantu negara meneruskan pemulihan serta pertumbuhan sosioekonomi negara dengan lebih mampan,” katanya. – BERNAMA


Pengeluaran KWSP: Pencarum wajar dapat khidmat nasihat kewangan

Penganalisis ekonomi dari Putra Business School Prof Madya Dr Ahmed Razman Abdul Latiff berkata ini penting, bagi memastikan golongan itu membuat keputusan sewajarnya terutama tidak menjejaskan simpanan hari tua mereka.

“Keputusan kerajaan membenarkan pengeluaran khas caruman KWSP sebanyak RM10,000 menunjukkan tanda prihatin terhadap isu yang melanda rakyat, terutama melibatkan pencarum KWSP.

“Namun, kerajaan perlu memastikan ada ruang dan peluang untuk pencarum mendapatkan khidmat nasihat dan bimbingan kewangan secara berterusan, sebagai contoh melalui Agensi Kaunseling dan Pengurusan Kredit (AKPK), bagi memastikan pengeluaran secara optimum dan tidak disalahgunakan,” katanya ketika dihubungi Bernama hari ini.

Kerajaan hari ini membenarkan pengeluaran khas caruman KWSP sebanyak RM10,000, bagi meringankan beban Keluarga Malaysia yang masih terkesan susulan pandemik COVID-19.

Perdana Menteri Datuk Seri Ismail Sabri Yaakob berkata walaupun keputusan itu sukar dibuat kerana melibatkan simpanan hari tua rakyat, pengeluaran khas itu adalah jalan tengah dalam mengimbangi antara keperluan mendesak hari ini dan simpanan masa hadapan.

Bagaimanapun, Ismail Sabri merayu kepada pencarum supaya mengekalkan simpanan mereka kecuali keadaan benar-benar mendesak, dan berharap mereka membuat pertimbangan sewajarnya sebelum melakukan pengeluaran, demi masa depan.

Sementara itu, pakar ekonomi Universiti Tun Abdul Razak (UniRazak) Prof Emeritus Dr Barjoyai Bardai berkata pencarum juga perlu memikirkan keperluan sebenar, sebelum membuat pengeluaran kerana ia melibatkan kesan jangka panjang kedudukan kewangan mereka selepas bersara.

Beliau berkata di Malaysia, 35 peratus rakyat kurang pengetahuan mengenai pengurusan kewangan, manakala 65 peratus langsung tiada pengetahuan berkaitan aspek berkenaan.

“Ada pencarum yang merasakan pengeluaran (KWSP) adalah hak mereka tanpa memikirkan masa hadapan…mereka fikir jangka pendek sahaja. Kalau boleh, elaklah keluarkan. Cuma realitinya memang ada kumpulan rakyat yang amat memerlukan (pengeluaran KWSP).

“Justeru kerajaan perlu melihat perkara ini dengan lebih terperinci, termasuk menyediakan khidmat nasihat sama ada secara formal atau pun tidak formal, termasuk memberi khidmat kaunseling kepada pencarum, bergantung kepada keperluan mereka,” katanya.

Bagi pekerja swasta Mariam Abdul Rahman, 38, ‘khabar gembira’ itu telah lama dinantikan bagi menjelaskan tunggakan pinjaman perumahan, yang gagal dijelaskan akibat kekangan kewangan.

Pengumuman itu turut mendapat reaksi positif orang ramai yang membanjiri ruangan komen Facebook Perdana Menteri, dengan ucapan syukur dan terima kasih.

Pengguna Facebook dengan nama akaun Hasni Abd Ghani, menzahirkan rasa lega dengan kebenaran itu yang sedikit sebanyak membantu mengurangkan kesusahan dan keperitan hidup mereka yang terkesan.


Hari Kebangsaan 2022: Keluarga Malaysia serlah semangat Teguh Bersama

Manifestasi tema ‘Keluarga Malaysia Teguh Bersama’, sambutan hari bersejarah tahun ini cukup bermakna dalam menzahirkan kesyukuran dan rasa bangga masyarakat majmuk negara ini yang beramai-ramai berhimpun di lokasi utama perarakan dan perbarisan seawal 4.30 pagi untuk menyaksikan acara itu.

Lautan manusia termasuk pelancong asing mengambil peluang menghayati tema sambutan dengan menampilkan semangat patriotisme, kebersamaan dan kesepaduan memeriahkan acara sambutan peringkat kebangsaan penuh warna-warni dan besar-besaran.

Setelah dua tahun disambut dalam persekitaran norma baharu ekoran pandemik COVID-19, acara perbarisan dan perarakan oleh hampir 20,000 peserta pelbagai kontinjen tahun ini diadakan gilang-gemilang yang mempamerkan komponen kenegaraan, barisan hadapan, urus tadbir negara, ketenteraman awam, keselamatan negara, komponen Keluarga Malaysia dan pertunjukan udara.

Acara sambutan yang melibatkan sejumlah 369 aset darat dan 68 aset udara serta 76 ekor haiwan dalam perkhidmatan, turut disiarkan secara langsung di kaca televisyen dan laman media sosial, orang ramai disajikan dengan dendangan lagu-lagu patriotik, diiringi Orkestra RTM pimpinan Datuk Mokhzani Ismail, yang julung kali terlibat dalam acara bersejarah itu.

Ketibaan rasmi dif-dif kenamaan dan pemimpin negara bermula 7.30 pagi disusuli dengan kemuncak keberangkatan tiba Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah, yang menaiki Kereta Kuda Diraja, satu penampilan unik berbeza daripada kelaziman tahun-tahun sebelum ini.

Kereta Kuda Diraja kali terakhir digunakan pada 17 tahun lepas semasa Yang di-Pertuan Agong ketika itu, Tuanku Syed Sirajuddin Putra Jamalullail berangkat menghadiri sambutan Hari Kebangsaan 2005.

Sejurus keberangkatan Al-Sultan Abdullah dan Tunku Azizah di pentas diraja, lima pesawat helikopter melakukan terbang lintas diiringi dengan nyanyian lagu kebangsaan Negaraku.

Seri Paduka kemudian menerima Tabik Hormat Diraja dan berkenan memeriksa Kawalan Kehormatan Utama daripada Batalion Pertama Rejimen Askar Melayu Diraja terdiri daripada empat pegawai dan 103 anggota diketuai Mejar Nurul Fauzan Md Sabri.

Perdana Menteri Datuk Seri Ismail Sabri Yaakob, empat menteri kanan dan menteri-menteri Kabinet termasuk Menteri Komunikasi dan Multimedia Tan Sri Annuar Musa, diplomat dan perwakilan asing serta dif-dif kenamaan menghadiri sambutan hari bersejarah itu.

Mendahului acara sambutan Hari Kebangsaan 2022 itu ialah nyanyian lagu Negaraku seiring dengan acara menaikkan Jalur Gemilang. Serentak itu kedengaran 14 das tembakan kehormatan, simbolik kepada 14 negeri di Malaysia, dilaksanakan oleh 41 Bateri Istiadat Rejimen Artileri Diraja diketuai Lt Kol Mohamad Asri Che Wil.

Menyemarakkan suasana sambutan, hadirin disajikan dengan lagu tema ‘Keluarga Malaysia Teguh Bersama’, nyanyian Alif Satar & The Locos bersama kumpulan koir Keluarga Malaysia dengan iringan muzik Orkestra RTM.

Tidak sempurna acara tanpa bacaan ikrar Rukun Negara, atlet pecut muda negara, Muhammad Azeem Mohd Fahmi, yang merupakan pemegang rekod acara 100 meter negara mengetuai 65 pembaca ikrar yang terdiri daripada pelbagai kaum, sekali gus menonjolkan elemen keterangkuman.

Pada sambutan kali ini, hadirin dipersembahkan dengan persembahan khas colour guard ‘Keluarga Malaysia Teguh Bersama’ oleh 600 pelajar sekolah menengah di bawah penyelarasan Unit Pembangunan Bakat Murid, Sektor Pembangunan Murid Jabatan Pendidikan Negeri Selangor.

Mendahului segmen kenegaraan ialah perarakan kontinjen pembawa bendera besar bersaiz 24.3 meter x 12.2 meter oleh 60 pegawai kadet Akademi Latihan Ketenteraan, Universiti Pertahanan Nasional Malaysia (UPNM) dan kadet pelatih dari Pusat Latihan Polis Diraja Malaysia.

Bagi menggambarkan kesepakatan sinergi penyampaian perkhidmatan awam Malaysia, 27 kementerian dan jabatan daripada sektor perkhidmatan am, ekonomi, industri, keselamatan, infrastruktur, kemudahan awam dan sosial menyertai kontinjen barisan kementerian.

Turut menarik perhatian, perarakan kontinjen Persatuan Jurumasak Malaysia diketuai Presiden Khairuddin Kamarudin. Tunku Azizah merupakan penaung persatuan ini yang ditubuhkan pada 1977 dengan objektif menyatukan profesional masakan serta mewujudkan hubungan antara pemain industri serta jalinan kerjasama profesional.

Perarakan kemudiannya dimeriahkan dengan Konvoi Kembara Merdeka Keluarga Malaysia yang diketuai Sabri Said, melibatkan lima unit kenderaan pacuan empat roda daripada Jabatan Penerangan Malaysia dan 65 motosikal berkuasa tinggi BMW K16.

Bidang sukan yang menjadi elemen penyatuan rakyat Malaysia tidak ketinggalan membuat penampilan. Atlet Malaysia termasuk mereka yang mewakili  negara pada temasya Sukan Komanwel Brimingham 2022 menaiki dua bas ‘hop-on hop-off’ menerima tepukan gemuruh para hadirin.

Menyerikan lagi sambutan tahun ini ialah perarakan 30 kenderaan klasik yang membawa tokoh dan karyawan seni antaranya pengarah filem Datuk Yusof Haslam serta personaliti filem pecah panggung ‘Mat Kilau’, Datuk Jalaluddin Hassan dan Shaharuddin Thamby.

Sejumlah 650 peserta daripada 33 syarikat berkaitan kerajaan (GLC), syarikat pelaburan berkaitan kerajaan (GLIC) dan swasta serta kereta berhias yang membawa pelbagai maskot karekter animasi tempatan seperti Didi & Friends, Omar dan Hana, BoBoiBoy dan Papa Zola menceriakan perarakan dengan aksi masing-masing.

Dalam segmen ketenteraman awam, kontinjen barisan hadapan menarik perhatian ramai apabila turut  membariskan petugas kesihatan daripada Kementerian Kesihatan serta petugas keselamatan daripada Polis Diraja Malaysia (PDRM) yang merupakan tonggak utama negara tatkala pandemik COVID-19 melanda negara.

Bagi segmen keselamatan negara, Angkatan Tentera Malaysia (ATM) memulakan acara perbarisan dengan persembahan demonstrasi menyelamatkan tebusan oleh pasukan elit, Grup Gerak Khas berserta aset-aset milik ATM.

Aset pesawat udara kontinjen keselamatan negara dipertontonkan di ruang udara, antaranya melibatkan dua jenis pesawat pengangkut terbesar A400M dan C-130 Hercules milik Tentera Udara Diraja Malaysia (TUDM).

Buat julung kalinya ruang udara Kuala Lumpur digegarkan dengan persembahan formasi mega terbang lintas udara yang dibarisi 21 pesawat helikopter pelbagai agensi ATM, Polis, Jabatan Bomba dan Penyelamat dan Agensi Penguatkuasaan Maritim.

Lagu tema ‘Keluarga Malaysia’ ciptaan Jerry dan lirik oleh Annuar, yang juga Pengerusi Jawatankuasa Induk Sambutan Hari Kebangsaan dan Hari Malaysia 2022, mengakhiri persembahan sambutan yang memukau para hadirin.


Vaksinasi: Guru, AKP dan pekerja sokongan diminta ambil tindakan segera

KUALA LUMPUR 7 Ogos – Guru, anggota kumpulan pelaksana (AKP) dan pekerja perkhidmatan sokongan yang masih belum menerima janji temu dos pertama vaksin atau mendaftar bagi menerima vaksin diseru supaya mengambil tindakan segera untuk mendapatkan vaksin masing-masing.

Menteri Pendidikan Datuk Dr Radzi Jidin berkata ini berikutan keputusan Pasukan Petugas Khas Imunisasi COVID-19 (CITF) memperluas inisiatif pemberian vaksin secara jumpa terus atau ‘walk-in’ ke seluruh negara untuk kumpulan khas yang turut membabitkan guru, AKP dan pekerja perkhidmatan sokongan di sekolah di bawah Kementerian Pendidikan (KPM).

“Melalui kerjasama rapat KPM dan CITF, guru, AKP dan pekerja perkhidmatan sokongan di sekolah bawah KPM adalah antara kumpulan khas yang disenaraikan.

“Perincian mengenai pemberian vaksin secara ‘walk-in’ bagi kumpulan khas sekolah di bawah KPM, termasuk keperluan dokumen sokongan, akan dimaklumkan dalam masa terdekat,” katanya menerusi hantaran di laman Facebook sambil berkongsi kenyataan media CITF hari ini.

Beliau berkata usaha untuk memastikan mereka yang berada dalam ekosistem pendidikan di sekolah menerima vaksin akan terus dipergiat melalui Pasukan Petugas Khas KPM-CITF.

Menurut kenyataan CITF hari ini, inisiatif vaksinasi secara ‘walk-in’ yang sedang dilaksanakan di Lembah Klang akan diperluas ke pusat pemberian vaksin (PPV) awam di seluruh negara untuk golongan khas dalam masa terdekat.

CITF memaklumkan vaksinasi jumpa terus tanpa janji temu itu dikhususkan untuk kumpulan tertentu iaitu warga emas, orang kurang upaya, individu dengan komorbid berusia 18 tahun dan ke atas, individu yang terlepas suntikan dos kedua serta guru, AKP dan pekerja perkhidmatan sokongan kontrak di institusi pendidikan KPM.

Radzi berkata mengikut rekod KPM, seramai 352,649 guru (85.41 peratus), 52,256 AKP (77.69 peratus) dan 54,930 pekerja perkhidmatan sokongan termasuk operator bas/van sekolah (46.64 peratus) telah menerima sekurang-kurangnya satu dos vaksin setakat hari ini.


Iktiraf Presiden PBM: Zuraida gagal dapat kebenaran mahkamah

KUALA LUMPUR, 6 Jun – Datuk Zuraida Kamaruddin gagal mendapatkan kebenaran bagi memulakan semakan kehakiman daripada Mahkamah Tinggi di sini supaya Jabatan Pendaftaran Pertubuhan (RoS) mengiktirafnya sebagai Presiden Parti Bangsa Malaysia (PBM).

Hakim Datuk Amarjeet Singh menolak permohonan bekas Ahli Parlimen Ampang itu atas alasan mengikut Seksyen 18C Akta Pertubuhan 1966 iaitu mahkamah tidak boleh mendengar apa-apa pertikaian dalaman parti.

“Berdasarkan seksyen itu juga mahkamah turut terikat dengan keputusan dibuat oleh mahkamah yang lebih tinggi berhubung isu berkenaan,” kata hakim itu.

Pada 12 April lepas, Jabatan Peguam Negara membantah permohonan Zuraida untuk mendapatkan kebenaran mahkamah dengan alasan seksyen itu menetapkan bahawa keputusan membabitkan parti adalah muktamad dan tidak boleh dicabar, dirayu atau dipersoalkan oleh mahkamah.

Zuraida, 65, yang memfailkan permohonan itu pada 24 Mac dan menamakan RoS sebagai responden tunggal, memohon pengisytiharan bahawa tindakan RoS mengekalkan Datuk Larry Soon @ Larry Sng Wei Shen sebagai presiden PBM adalah tidak sah dan memohon perintah mandamus untuk mengarahkan RoS mengiktiraf beliau sebagai presiden PBM berkuat kuasa 7 Okt 2022.

Bagaimanapun, Zuraida berkata beliau menerima surat daripada parti itu bertarikh 19 Dis tahun lepas yang menyatakan Soon mengisytiharkan dirinya sebagai presiden PBM dan menggantung keahliannya (Zuraida).

Bekas menteri perusahaan perladangan dan komoditi itu berkata beliau mengetahui mengenai pemecatannya daripada PBM melalui portal berita The Star pada 27 Dis 2022, namun tidak pernah menerima sebarang notis, surat atau makluman daripada parti itu mengenai pemecatannya.


‘Doc Malan’ bekas pemain ragbi kebangsaan meninggal dunia

KUALA LUMPUR 7 Mac. – Bekas pemain ragbi kebangsaan, Profesor Madya Dr. Mazlan Ismail, 39, dilaporkan meninggal dunia di Pusat Perubatan Universiti Malaya (PPUM) jam 12.58 tengah malam tadi selepas dua bulan terlantar akibat penyakit angin ahmar.

Allahyarham yang lebih dikenali ‘Doc Malan’ kalangan komuniti ragbi, sebelum ini dimasukkan ke sebuah pusat perubatan swasta di Damansara pada 7 Januari lalu akibat serangan angin ahmar ketika berada di rumahnya di Taman Tun Dr Ismail, dekat sini.

“KRM ingin merakamkan salam penuh takziah atas pemergian bekas pemain ragbi kebangsaan, Allahyarham Dr. Mazlan yang telah menghembuskan nafas terakhirnya lewat malam tadi.

“Semoga Allah mencucuri rahmat ke atas rohnya dan dilapangkan kuburnya serta di tempat bersama hamba-NYA yang bertaqwa di syuhada. Al-Fatihah,” katanya.

Sementara itu, Presiden KRM Datuk Shahrul Zaman Yahya turut bersedih serta menyifatkan arwah bekas pemain negara yang gagah dan perkasa di padang.

“Namun itulah kekuasaan dan qada dan qadar Allah. Kepada isterinya puan Azlina…saya kagum dengan semangat puan menjaganya. Semoga kita semua reda dengan pemergiannya…,” katanya menerusi hantaran di Facebooknya hari ini.

Jenazahnya dibawa keluar dari PPUM jam 9.40 pagi tadi selepas proses bedah siasat dan dijangka dikebumikan selepas Asar di Tanah Perkuburan Islam Masjid Al Hidayah, Tekkah, Taiping, Perak hari ini.

Media sebelum ini melaporkan pembedahan ke atas Mazlan berjaya, namun beliau terus berada di wad ICU pusat perubatan swasta terbabit sebelum dipindahkan ke HKL atas faktor kos tinggi.

Portal ragbi.my melaporkan Mazlan adalah Timbalan Dekan Hal Ehwal Pelajar di Fakulti Sains Sukan dan Rekreasi, Universiti Teknologi Mara (UiTM) Shah Alam.

Beliau pernah menyarung jersi negara di Sukan Komanwel Manchester 2002, Sukan Asia Busan 2002, skuad 15’s Bunga Raya serta pasukan Lions dan Cobra selain beraksi di World Barbarian Sevens di Papua New Guinea.


Kabinet setuju 4,186 jawatan tetap tambahan diwujudkan di KKM tahun ini

PUTRAJAYA, 10 Feb – Kabinet bersetuju sebanyak 4,186 jawatan tetap tambahan diwujudkan di Kementerian Kesihatan (KKM) pada tahun ini melibatkan pelantikan pegawai perubatan, pegawai pergigian dan pegawai farmasi, kata Menteri Kesihatan Khairy Jamaluddin.

Perjawatan itu melibatkan 3,586 pegawai perubatan, 300 pegawai pergigian dan 300 pegawai farmasi yang mana lantikannya akan dibuat bermula Jun depan, katanya dalam sidang media selepas mengadakan sesi dialog awam bersama Persatuan Perubatan Malaysia (MMA) di sini hari ini.

Khairy berkata Jemaah Menteri juga bersetuju agar sekurang-kurangnya 1,500 jawatan tetap pegawai perubatan, pegawai pergigian dan pegawai farmasi diwujudkan di KKM pada setiap tahun mulai tahun 2023 hingga 2025.

Jemaah Menteri juga bersetuju supaya sebanyak 800 jawatan tetap pakar perubatan dan 70 pakar pergigian diwujudkan di KKM setiap tahun mulai tahun 2023 bagi menampung keluaran pakar perubatan tetap di fasiliti kesihatan di bawah KKM, katanya.

“Melalui keputusan terbaharu ini, sekurang-kurangnya 8,686 perjawatan tetap tambahan melibatkan pegawai perubatan, pegawai pergigian dan pegawai farmasi akan diwujudkan sepanjang tempoh 2022 sehingga 2025,” katanya.

Sebagai tambahan, katanya 800 lagi lantikan tetap untuk pegawai perubatan dan 70 pegawai pergigian boleh dibuat pada setiap tahun bagi mengisi kekosongan yang ditinggalkan oleh pegawai perubatan yang akan dilantik menjadi pakar perubatan.

“Ini merupakan satu new deal atau tawaran baharu yang kita tawarkan kepada doktor junior supaya mereka boleh bersaing untuk mendapat peluang yang saksama bagi pelantikan ke jawatan tetap,” katanya.

Dalam tempoh 2016 sehingga akhir tahun 2021, sejumlah 1,118 orang pegawai perubatan, 1,019 pegawai pergigian dan 1,288 pegawai farmasi telah dilantik secara tetap.

Khairy berkata iklan bagi kesemua jawatan berkenaan akan dibuat pada bulan ini, dan ia terbuka kepada mereka yang telah tamat latihan siswazah, berdaftar penuh dengan Majlis Perubatan Malaysia, tiada kes tatatertib dan disahkan sihat untuk dilantik.

Mereka juga akan melalui tapisan awal dan pengambilan akan dibuat secara telus, adil tanpa pilih kasih dan prosesnya akan diteliti sebelum diumumkan oleh Ketua Pengarah Kesihatan Tan Sri Dr Noor Hisham Abdullah.

“Selepas itu mereka akan melalui proses temu duga yang kita mohon akan (untuk) dikendalikan oleh Suruhanjaya Perkhidmatan Awam (SPA). Kita masih menunggu jawapan SPA supaya ia boleh dibuat oleh badan bebas. Sekiranya mereka berjaya, SPA akan mengeluarkan surat tawaran lantikan pada bulan Jun,” katanya.

“Kita perlukan lebih ramai pakar, doktor dan Perdana Menteri Datuk Seri Ismail Sabri Yaakob juga menyokong saranan KKM dan telah meluluskan permohonan ini, termasuk peruntukan tambahan yang diberi Kementerian Kewangan,” katanya.

Khairy berkata satu pelan hala tuju sedang dibangunkan oleh KKM bersama agensi dan kementerian berkaitan bagi mencari penyelesaian jangka masa pendek, sederhana dan panjang dalam kemelut berhubung pegawai lantikan kontrak itu.

Antara kandungan pelan hala tuju itu termasuklah menubuhkan Jawatankuasa Teknikal Sarjana Muda Perubatan (SMP) dan Sarjana Muda Pembedahan Pergigian (SMPP) bagi mengoptimumkan kapasiti penawaran program dan mengawal kualiti siswazah.

Ia juga untuk menilai dan mengemas kini senarai Jadual Kedua Akta Perubatan 1971, melaksanakan Peperiksaan Kelayakan Profesional bagi menangani isu kualiti dan kompetensi siswazah dan memperkukuhkan Program Pengajian Kepakaran Kebangsaan, katanya.- BERNAMA


Jalan Simpang Pulai – Cameron Highlands masih ditutup, belum selamat untuk semua kenderaan

IPOH,15 Dis – Laluan Persekutuan FT185 Jalan Simpang Pulai-Cameron Highlands Seksyen 27 di sini masih ditutup sepenuhnya kepada semua kenderaan kerana masalah cerun akibat hujan lebat berterusan.

Jabatan Kerja Raya (JKR) Daerah Kinta dalam notis pemberitahuan melalui laman Facebook rasminya berkata pemeriksaan oleh Cawangan Pakar pada hari ini mendapati keadaan cerun masih belum selamat untuk dilalui kenderaan sehingga kerja-kerja pembersihan runtuhan tanah dijalankan sepenuhnya.

Pengguna jalan raya boleh menggunakan laluan alternatif Jalan Persekutuan FT059 Jalan Tapah-Cameron Highlands untuk jalan perhubungan sementara. Kesulitan amatlah dikesali,” kata JKR Daerah Kinta dalam kenyataan itu hari ini.

Pada 2 Dis lepas, dua maut selepas kenderaan dinaiki iaitu Toyota Alphard dan sebuah lori tertimbus dalam runtuhan tanah menyebabkan laluan berkenaan ditutup kepada semua kenderaan.- BERNAMA


Polis cari individu gantung enam kain rentang tidak puas hati mengenai PRU15

JOHOR BAHRU, 11 Okt – Polis Johor sedang mengesan individu yang menggantung kain rentang memaparkan kata-kata meluahkan perasaan tidak puas hati dipercayai melibatkan sebuah parti politik, serta berkaitan Pilihan Raya Umum ke-15 (PRU15) sekitar daerah Kota Tinggi, semalam.

Katanya perbuatan itu merupakan satu kesalahan kerana mereka yang berhasrat menggantung kain rentang dan sebagainya di kawasan berkenaan, perlu membuat permohonan bagi mendapatkan kebenaran daripada Majlis Daerah Kota Tinggi (MDKT) terlebih dahulu.

Beliau berkata kes disiasat di bawah Seksyen 500 Kanun Keseksaan dan Seksyen 509 Kanun Keseksaan yang boleh membawa hukuman penjara maksimum dua tahun atau denda atau kedua-duanya sekali jika sabit kesalahan.

“Tindakan menurunkan kain rentang itu telah diambil oleh pihak MDKT, bagaimanapun individu yang menggantung kain rentang itu belum dapat dikesan,” katanya dalam kenyataan hari ini.


Agong responden pertama Banci 2020

PUTRAJAYA, 7 Julai – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan menjadi responden pertama Banci Penduduk dan Perumahan 2020 (Banci 2020).

Dalam sebuah video ringkas yang ditayangkan pada majlis pelancaran Banci 2020 oleh Perdana Menteri Tan Sri Muhyiddin Yassin di Pusat Konvensyen Antarabangsa Putrajaya (PICC) di sini hari ini, Seri Paduka bertitah supaya rakyat turut bersama-sama menjalankan tanggungjawab tersebut.

“Hari ini, beta telah mengisi e-Census (portal Banci 2020). Bersamalah kita menjalankan tanggungjawab demi kesejahteraan rakyat dan pembangunan negara,” titah Al-Sultan Abdullah.

Dalam pada itu, Menteri di Jabatan Perdana Menteri (Ekonomi) Datuk Seri Mustapa Mohamed yang ditemui media selepas majlis berkenaan, merakamkan penghargaan bagi pihak Jabatan Perangkaan kepada Yang di-Pertuan Agong atas dorongan yang diberikan terhadap Banci 2020.

Mustapa berkata walaupun negara berhadapan dengan cabaran ketika ini, adalah penting Banci 2020 diteruskan dan berharap rakyat di seluruh negara akan memberi kerjasama sepenuhnya.

Katanya 108 soalan dalam Banci 2020 telah mengambil kira maklum balas pelbagai pihak termasuk dari kawasan pedalaman di Sabah dan Sarawak serta Orang Asli.

“Hari ini landskap pekerjaan di dalam negara sudah berubah, dulu pekerjaan formal, sekarang banyak pekerjaan tidak formal, jadi kita telah dapat banyak pandangan daripada pelbagai pihak dan pandangan Kabinet,” katanya.

Mustapa berkata data yang tepat amat penting untuk kerajaan membuat perancangan termasuk untuk penyediaan belanjawan tahunan, Rancangan Malaysia ke-12, dasar pendidikan, perumahan, kesihatan dan insfrastruktur.


Lebih 25 juta dos vaksin COVID-19 diberikan setakat semalam

KUALA LUMPUR 10 Ogos – Sebanyak 25,008,230 dos vaksin COVID-19 telah diberikan menerusi Program Imunisasi COVID-19 Kebangsaan (PICK) setakat semalam, kata Menteri Kesihatan Datuk Seri Dr Adham Baba.

Menerusi perkongsian infografik di Twitternya, beliau memaklumkan jumlah yang terima dos pertama ialah 15,959,596 orang manakala 9,048,634 orang terima dos kedua.

“Mengikut peratusan, 68.2 peratus daripada populasi dewasa negara telah mendapat dos pertama, manakala 38.7 peratus telah melengkapkan dua dos suntikan vaksin COVID-19 mereka,” katanya.


Proton sasar 4,000 jualan X50 tahun ini

TANJUNG MALIM 16 Sept (Bernama) — Proton Holdings Bhd (Proton) secara rasmi telah mengesahkan bahawa kenderaan utiliti sukan (SUV) bagi segmen premium B-segmen (SUV) kumpulan itu akan dijual di bawah nama X50 dan menetapkan sasaran jualan konservatif bagi tahun ini sebanyak 4,000 unit.

Ketua Pegawai Eksekutif Proton Edar Sdn Bhd (CEO) Roslan Abdullah berkata kilang Tanjung Malim mempunyai kapasiti pengeluaran sehingga 8,000 unit X50 sehingga akhir tahun dan berupaya memenuhi permintaan yang lebih tinggi.

“Dengan itu, pelanggan masih boleh menikmati insentif pengecualian cukai jualan yang ditawarkan oleh kerajaan sehingga akhir tahun ini,” katanya kepada Bernama semasa pratonton SUV itu kepada media semalam.

Katanya, pengeluaran X50 secara tempatan itu sedang berjalan lancar di kilang Tanjung Malim, yang mana, Proton melalui strategi eksportnya telah berjaya menembusi beberapa pasaran luar negara terutamanya di rantau ASEAN dan Afrika.

SUV yang berasaskan model Geely Binyue dari China itu, kini menampilkan logo Proton dengan ciri unik untuk disesuaikan dengan pasaran Malaysia seperti sistem pencucuhan tanpa kunci kawalan jauh dan keupayaan untuk mengaktifkan penyaman udara sebelum pengguna memasuki kabin.

Empat varian akan diperkenalkan iaitu Standard, Eksekutif, Premium dan Utama dengan enam pilihan warna iaitu snow white, armour silver, jet grey, ocean blue, citric orange dan passion red.

Tiga varian pertama akan dijana dengan enjin turbo 1.5 manakala varian Utama akan digerakkan dengan enjin turbo suntikan langsung penyejukkan (TGDi) 1.5 liter. Ia juga akan dilengkapi dengan sistem bantuan pemandu tercanggih serta tingkap bumbung panorama.


Melaka cadang bawa pelajar ‘nakal’ duduk dalam penjara – Dr Akmal

BANDA HILIR 31 Mac –  Pelajar yang dikenal pasti mempunyai masalah disiplin dan sosial yang kritikal dicadang untuk dibawa merasai sendiri pengalaman duduk di dalam penjara, kata EXCO Kesihatan dan Antidadah Negeri Dr Muhamad Akmal Saleh.


Hentakan di kepala, kesan melecur teruk punca kematian wanita dibakar

IPOH, 3 Jun – Hasil bedah siasat ke atas mayat wanita yang dipercayai dibunuh dan dibakar di tepi Sungai Kuala Kangsar, di Kampung Talang Hulu di Kuala Kangsar, Selasa lepas mendapati punca kematian adalah hentakan di kepala dengan kesan melecur yang teruk.

Ketua Polis Perak Datuk Mior Faridalathrash Wahid berkata bedah siasat dan pemeriksaan pergigian ke atas mayat itu dijalankan di Unit Forensik Hospital Kuala Kangsar bermula pukul 9 pagi hingga 3 petang semalam.

“Hasil bedah siasat yang dijalankan oleh Pakar Perubatan Forensik mendapati sebab-sebab kematian adalah ‘blunt trauma to the head with severe burns’.

“Hasil pemeriksaan oleh Pakar Forensik Pergigian pula mendapati pergigian si mati dengan perbandingan maklumat rekod pergigiannya adalah besar kemungkinan si mati merupakan penama,” katanya ketika dihubungi Bernama di sini hari ini.

Sebelum ini, Mior Faridalathrash dilaporkan berkata satu mayat wanita berusia 21 tahun dipercayai dibunuh ditemukan dalam keadaan terbakar apabila polis menerima panggilan daripada orang awam mengenai penemuan itu pada kira-kira 3.05 petang Selasa lepas.

Adik lelaki mangsa berusia 19 tahun turut membuat laporan mengenai kehilangan wanita itu dipercayai berkaitan dengan penemuan mayat terbakar berdasarkan beberapa barangan dipakai mangsa.

Pada Rabu, polis menemukan seketul batu konkrit yang mempunyai kesan darah berhampiran mayat wanita terbabit yang dipercayai senjata digunakan untuk mencederakan kepala mangsa.


Apek puas hati pungut satu mata

WALAUPUN gagal mempertahankan ‘clean sheet’ dalam tiga aksi berturut-turut, namun penjaga gol Melaka United Khairul Fahmi Che Mat tetap berpuas hati dengan keputusan seri 1-1 yang dicatat pasukannya tatkala bertandang ke Stadium UiTM Shah Alam bertemu Selangor sebentar tadi.

Pemain yang mesra dengan panggilan Apek itu menyifatkan satu mata yang dibawa pulang sebagai sesuatu yang cukup berharga untuk pasukan, apatah lagi dalam aksi menentang sebuah pasukan berstatus legenda seperti Selangor.

“Bagi saya ini satu mata yang berharga. Kita datang ke Selangor dan menyedari mereka merupakan satu pasukan yang solid daripada pertahanan hinggalah ke pemain bangku simpanan untuk tahun ini.

“Kita berjaya menjaringkan gol terlebih dahulu, namun mungkin disebabkan hilang fokus membuatkan mereka berjaya menyamakan kedudukan. Namun, secara keseluruhan, satu mata ini sudah cukup bagus,” katanya.

Mengulas mengenai rahsia Melaka United berjaya menampilkan aksi memberangsangkan selepas saingan Liga Super bersambung kembali awal bulan ini, Apek berkata, semuanya hasil kerja keras yang ditampilkan rakan sepasukan serta staf kejurulatihan sepanjang sesi latihan.

“Semua tahu, Melaka dipotong tiga mata, sebab itulah kami sangat bekerja keras untuk membantu pasukan berada di kedudukan selesa dalam liga. Jadi, setiap hari kami bekerja keras untuk berada di tahap sekarang.

“Untuk kata saya sudah kembali ke prestasi terbaik sebagai penjaga gol, bagi saya semua itu tidak akan tercapai tanpa bantuan pemain pertahanan di hadapan saya. Kesemua pemain banyak membantu dan kami sentiasa bekerjasama sebagai satu pasukan,” ujarnya.


Ideas on Civilization: The Homeland Basis for Malaysia’s National Culture

A new idea on Malay culture and civilization in Malaysia’s recent history was first brought to the nation’s attention by University of Malaya’s (UM) Malay Studies scholar, Professor Mohd. Taib Osman. In his Tun Sri Lanang lecture in the early 1970s, the first of a series of lectures organized by the then Ministry of Culture, Youth and Sport, Mohd. Taib highlighted certain aspects of Malay culture to foster the growth of a national Malaysian culture based on the formula arrived at the National Culture Congress held in 1970.

Mohd. Taib, who later became UM’s fifth vice-chancellor, highlighted the archaeological findings of American professor Wilhelm G. Solheim in northeast Thailand. The findings pointed to an early dating of rice culture in Southeast East Asia, a discovery that went against the belief that rice planting and other cultural artefacts spread from China, conceived as the cradle of civilization in this region. Mohd. Taib was condemned for holding such a view. In highlighting Solheim and similar others, he had challenged mainstream knowledge (science) and subverted popular theories of a China-centric human civilization in the East.

These were found in Mohd Taib’s Foreword to the book titled The Malay Civilization (2007) written by Mohd. Aroff Ishak, a member of the Malaysia Historical Society. The author first drafted his manuscript in the mid 1980s. He however put it aside fors some time, and only decided to publish his work some two decades later.

Mohd Aroff, a former senior civil servant, an honest and committed scholar of Malay history and civilization, had challenged the writing and historiography of the region in that “the approach to the history of Southeast Asia and the contents thereof have been determined by writers and scholars foreign” to it. He also took exception to the foreign sources in the historical reconstruction of the Malay Archipelago. And then there is the traditional neglect on the insignificant role the Southeast Asians, in particular the role of the Malays, in global history.

Scholarship and theoretical constructions do have their prejudices. There has been a consistent bias in favour of the “great traditions” of India and China. And hence prejudice against new findings and interpretations that could suggest a revision of history. Blazing the trail earlier was Solheim, who wanted to establish a new Southeast Asian prehistory. He had questioned the classical view that the peoples and cultures of the Malay Archipelago originated from outside the region, and that the appearance of civilization in what is also called Southeast Asia was due exclusively to influences from China and India.

He had overturned the hypothesis by Robert Heine-Geldern, an Austrian pre-historian and a member of Vienna School subscribing to a logical-positivist view of the world. Heine-Geldern believed that that the Malays in the Malay Archipelago originated from present-day southern China. This belief found its way into Malay consciousness through recent times. Subsequently dubbed as the “Out-of-Yunnan” theory, the Heine-Geldern hypothesis has been discredited.

Heine-Geldern’s idea of three waves of migration into Southeast Asia was based on the primary proposition of axe-types (adzes). The axes are said to be related to ethno-linguistic roots. The oldest adzes to be brought to southeast Asia, which were earlier thought to have originated from Yunnan, have been adjudged to be native of the Malay Archipelago. Linguistically scholars have not found any traces of the Malay languages in southern China.

Mohd. Aroff’s book, much subdued and understated, was one of the earliest conscious attempts in Malaysia to challenge existing views on Malay civilization by collectively engaging in a number of theoretical assumptions and nomenclatures in the scholarship. Essentially, his study delves into the pre-history of Asia, and that of the Malay civilization, transcending the Malay Archipelago. Writings and the scholarship on this subject have variably used terms like “Malay,” “Malayan,”, “Indonesian”, “ Austronesian” and “Malayo-Polynesian.”

To the author, the term “Austronesia” is rather abstract for popular consumption; and would be misleading as well. The word resonates the geography – land of habitation. “Austro,” as in Australia, refers to the islands/land of the south, Strictly speaking, it is not the name of an ethnic group nor the name of a race.

The term “Malayo-Polynesian” is a hybrid – “Malayo” deriving from Malay, and “Polynesian” referring to geography, literally “many islands”. The book used the term

Malay, instead of Austronesia or Malayo-Polynesian, to refer to the large family group. In the study of civilizations, the author has suggested the nations of West Asia (or the Middle East), and the Indian subcontinent today “belong more, or are closer to, the Indo-European cultural complex. “True Asia,” in the sense of peoples and cultures therefore extends from Tibet to the Far East including all of the islands in the Pacific Ocean.

The area covered by Malay culture is extremely broad, compared to other major cultures in Asia, extending beyond the conventionally understood definition of Asia, and “westward to the island of Madagascar, off the south-eastern coast of Africa. The Indo-China ions in Asia – one is the Chinese civilization, much written and studied; and the other Malay, under-studied and under-narrated, maligned and misunderstood. The latter, only gaining attention within the last two decades, “affords the opportunity to correct the long Sino-centric tendency on Asian civilizations.”

Mohd Ariff’s work shifts the paradigm by replacing the two great Asian traditions of India and China, where the Malay tradition is captured by the Javanese term “Nusantara,” which carries the meaning “islands between two continents.” In its place, he proposes the two great Asian traditions as the Malay and the Chinese as two polar civilizations with the smaller Asian civilizations such as the Thai, Mon-Khmer and others in between.

Thus, following that argument, the geo-cultural area that is present-day Indo-China and its proximities, would fall under the name Sino-Malay. The homeland narrative may yet move beyond the orthodoxy.